CELEX: 52017JC0008
Language: sk
Date: 2017-03-08
Title: Spoločný návrh ROZHODNUTIE RADY o pozícii Únie v rámci Rady pre pridruženie zriadenej Dohodou o pridružení medzi Európskou úniou, Európskym spoločenstvom pre atómovú energiu a ich členským štátmi na jednej strane a Moldavskou republikou na strane druhej, pokiaľ ide o program pridruženia medzi EÚ a Moldavskou republikou

EURÓPSKA KOMISIA
            V Bruseli8. 3. 2017
            JOIN(2017) 8 final
            2017/0050(NLE)
            Spoločný návrh
            ROZHODNUTIE RADY
            o pozícii Únie v rámci Rady pre pridruženie zriadenej Dohodou o pridružení medzi Európskou úniou, Európskym spoločenstvom pre atómovú energiu a ich členským štátmi na jednej strane a Moldavskou republikou na strane druhej, pokiaľ ide o program pridruženia medzi EÚ a Moldavskou republikou
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Vzťahy medzi EÚ a Moldavskou republikou (ďalej len „Moldavsko“) sú v súčasnosti založené na ich dohode o pridružení a na revidovanom rámci európskej susedskej politiky (ESP)
                  1
               , ktorý ako hlavné zásady, ktorými sa riadia dvojstranné vzťahy, stanovuje posilnenú diferenciáciu medzi partnerskými krajinami a ich väčšiu zodpovednosť.
            
            
               Dohoda o pridružení medzi EÚ a Moldavskom bola podpísaná 27. júna 2014 a predbežne sa vykonáva od 1. septembra 2014. Po ukončení procesu ratifikácie nadobudla platnosť a začala sa v plnom rozsahu uplatňovať 1. júla 2016.
            
            
               Pri príležitosti zasadnutia Rady pre spoluprácu 26. júna 2014 sa zmluvné strany dohodli na programe pridruženia, ktorý má pripraviť a uľahčiť uplatňovanie dohody o pridružení. V programe pridruženia sa na základe štruktúry dohody stanovuje praktický rámec pre vytvorenie zoznamu priorít spoločnej činnosti na obdobie rokov 2014 až 2016 a na dosiahnutie celkových cieľov politického pridruženia a hospodárskej integrácie.
            
            
               So zreteľom na závery Rady o Moldavsku z 15. februára 2016, naliehavú potrebu reforiem v tejto krajine a úplné uplatňovanie dohody o pridružení od 1. júla 2016 sa dôležitou politickou prioritou stala otázka aktualizácie programu pridruženia, ktorý by mal odrážať súčasný stav vzťahov oboch zmluvných strán.
            
            
               Návrh rozhodnutia Rady pre pridruženie pripojený k tomuto návrhu teda obsahuje aktualizáciu a úpravu programu pridruženia na obdobie rokov 2014 až 2016 a nové priority spoločnej činnosti na obdobie rokov 2017 až 2019. Rozlišujú sa v ňom krátkodobé priority (v prípade ktorých by malo dôjsť k výraznému pokroku do konca roku 2017) a strednodobé priority (pri ktorých bol mal byť výrazný pokrok zaznamenaný v nasledujúcich dvoch rokoch).
            
            
               •Súlad s existujúcimi ustanoveniami v tejto oblasti politiky
            
            
               
                  Program pridruženia je v súlade s prioritami politiky EÚ stanovenými v tejto oblasti, a to konkrétne so stabilizáciou susedstva v politickej, hospodárskej a bezpečnostnej oblasti, a to pri presadzovaní záujmov EÚ a podpore univerzálnych hodnôt.
               
            
            
               •Súlad s ostatnými politikami Únie
            
            
               
                  Navrhovaný „program pridruženia medzi EÚ a Moldavskou republikou“ odráža dlhodobú angažovanosť EÚ voči tomuto východnému partnerovi, avšak zároveň je úplne v súlade s nedávnou globálnou stratégiou Únie, ktorá vyzýva na investície do podpory odolnosti štátov a spoločností na východe Európy a na budovanie užších vzťahov s týmito štátmi. Tento integrovaný prístup k odolnosti znamená aj riešenie najnaliehavejších prípadov vládnej, hospodárskej, spoločenskej a klimaticko-energetickej nestability.
               
               
                  Navrhovaný program pridruženia okrem iného zohľadňuje aj potrebu posilnenej demokracie a právneho štátu, podporu ľudských práv, základných slobôd a dobrej správy vecí verejných, väčšie zameranie na medzinárodnú spoluprácu v boji proti terorizmu, na prevenciu konfliktov, regionálnu stabilitu a potenciál voľného obchodu v plne fungujúcom trhovom hospodárstve, ktoré sa riadia prostredníctvom politík, ktoré sú postupne zlaďované s politikami EÚ, s cieľom vytvárať rast a zamestnanosť.
               
            
            
               2.PRÁVNE ASPEKTY
            
            
               
                  Tento návrh rozhodnutia Rady o pozícii Únie v rámci Rady pre pridruženie zriadenej dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, pokiaľ ide o prijatie programu pridruženia na obdobie rokov 2017 až 2019, vychádza z článku 218 ods. 9 ZFEÚ. Hmotnoprávnym základom pre prijatie tohto programu pridruženia je článok 217 ZFEÚ (pridruženie s tretími krajinami).
               
               
                  Nový „program pridruženia“ má byť prijatý písomným postupom na zasadnutí Rady pre pridruženie medzi EÚ a Moldavskom potom, čo Rada na základe článku 218 ods. 9 ZFEÚ prijme pozíciu EÚ, ktorá sa má v rámci Rady pre pridruženie prijať. Prijatý „program pridruženia“ bude základom pre plánovanie pomoci poskytovanej v rámci nástroja európskeho susedstva (ENI).
               
            
            
               Rada vo svojich záveroch zo 14. decembra 2015 o preskúmaní európskej susedskej politiky uvítala návrhy stanovené v spoločnom oznámení o preskúmaní európskej susedskej politiky
                  2
               , konkrétne návrh „ďalej rozvíjať vzťahy s partnermi, ktorí si želajú usilovať sa o užšie vzťahy s EÚ na základe spoločných hodnôt“. Spoločné oznámenie zdôrazňuje úlohu programov pridruženia a priorít partnerstva ako „základu pre stanovenie priorít pomoci“.
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
         
         
            
               
                  Neuplatňuje sa.
               
            
            
               •Konzultácie so zainteresovanými stranami
            
            
               Spoločný návrh rozhodnutia Rady, návrh rozhodnutia Rady pre pridruženie medzi EÚ a Moldavskom a program pridruženia boli vypracované v úzkej spolupráci s príslušnými útvarmi Komisie a so zástupcami členských štátov v pracovnej skupine Rady pre východnú Európu a strednú Áziu, a na základe diskusií s moldavskými orgánmi.
            
            
               
                  V novembri 2016 prebehli v Kišiňove na základe usmernení stanovených v preskúmanej ESP konzultácie so zainteresovanými stranami občianskej spoločnosti. Hlavné body predložené zúčastnenými stranami sa týkali najmä:
               
               
                  – doplnenia obsahu do programu pridruženia,
               
               
                  – vypracovania podrobných ukazovateľov na účely prioritných opatrení,
               
               
                  – nutnosti posilniť zapojenie občianskej spoločnosti do reformného a rozhodovacieho procesu,
               
               
                  – reformy súdnictva,
               
               
                  – boja proti korupcii,
               
               
                  – reformy verejnej správy,
               
               
                  – situácie v mediálnej oblasti,
               
               
                  – reformy odvetvia energetiky a
               
               
                  – vykonávania prehĺbenej a komplexnej zóny voľného obchodu.
               
               
                  Všetky tieto body boli v pripojenom texte vzaté do úvahy.
               
            
            
               •Získavanie a využívanie expertízy
            
            
               
                  Relevantné tematické odborné vedomosti boli všetky interne k dispozícii buď v ústredí EÚ alebo na zastúpení EÚ.
               
            
            
               •Posúdenie vplyvu
            
            
               
                  Neuplatňuje sa.
               
            
            
               •Regulačná vhodnosť a zjednodušenie
            
            
               
                  Neuplatňuje sa.
               
            
         
         
            
               •Základné práva
            
            
               
                  Program pridruženia nebude mať vplyv na základné práva v členských štátoch EÚ.
               
               
                  Pokiaľ ide o základné práva v Moldavsku, očakávajú sa pozitívne dôsledky, pretože moldavská vláda sa okrem iného zaviaže:
               
               
                  – dodržiavať záväzky a povinnosti podľa medzinárodného a vnútroštátneho práva v oblasti ľudských práv,
               
               
                  – dodržiavať základné slobody,
               
               
                  – posilniť stabilitu, nezávislosť a účinnosť inštitúcií, ktoré sú zárukou demokracie a právneho štátu v Moldavsku,
               
               
                  – integrovať národnostné menšiny,
               
               
                  – usporiadavať demokratické voľby, ktoré plne zohľadnia všetky odporúčania Úradu pre demokratické inštitúcie a ľudské práva OBSE,
               
               
                  – zabezpečiť nezávislosť, nestrannosť, profesionalitu a efektívnosť súdnictva,
               
               
                  – podporiť dobrú správu vecí verejných, a to aj prostredníctvom reformy verejnej správy, riadenia verejných financií a lepšieho prístupu k informáciám,
               
               
                  – prijať nový audiovizuálny zákon, ktorý bude plne v súlade s odporúčaniami OBSE a Rady Európy a
               
               
                  – presadzovať slobodu prejavu a nezávislosti médií.
               
            
            
               Pokiaľ ide konkrétne o ľudské práva, medzi EÚ a Moldavskom prebieha pravidelný dialóg o témach ako je sloboda prejavu, sloboda médií, sloboda združovania, mučenie, zlé zaobchádzanie a podmienky vo väzniciach, diskriminácia a rodovo podmienené násilie, práva žien a detí, ochrana príslušníkov národnostných menšín a sloboda náboženského vyznania.
            
            
               4.VPLYV NA ROZPOČET
            
            
               
                  Toto rozhodnutie nemá žiadny dodatočný vplyv na rozpočet nad rámec toho, čo sa stanovuje v existujúcich medzinárodných záväzkoch EÚ. Akýkoľvek ďalší vplyv na rozpočet sa ozrejmí v samostatných návrhoch, napríklad v nadchádzajúcom návrhu týkajúcom sa jednotného rámca podpory nástroja európskeho susedstva na roky 2017 – 2020.
               
            
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
            
               
                  Vykonávanie „programu pridruženia“ sa bude pravidelne, a to aspoň raz ročne monitorovať v kontexte mechanizmov preskúmania a stretnutí v súvislosti s dvojstrannou spoluprácou stanovených v dohode o pridružení.
               
            
            
               6.REFERENCIE
            
            
               a)Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, podpísaná 27. júna 2014 v Bruseli (Ú. v. EÚ L 260, 30.8.2014);
            
         
         
            
               b)Preskúmanie európskej susedskej politiky, spoločné oznámenie Európskemu parlamentu, Rade, Európskemu hospodárskemu a sociálnemu výboru a Výboru regiónov, [JOIN(2015) 50];
            
            
               c)Závery Rady o preskúmaní európskej susedskej politiky zo 14. decembra 2015;
            
            
               d)Závery Rady týkajúce sa Moldavska z 15. februára 2016;
            
            
               e)Nariadenie Európskeho parlamentu a Rady (EÚ) č. 232/2014 z 11. marca 2014, ktorým sa ustanovuje nástroj európskeho susedstva (Ú. v. EÚ L 77, 15.3.2014);
            
            
               f)Spoločné vyhlásenie, ktorým sa nadväzuje partnerstvo v oblasti mobility medzi Moldavskou republikou a Európskym spoločenstvom a jeho zúčastnenými členskými štátmi, Luxemburg, 5. júna 2008;
            
            
               g)Nariadenie Európskeho parlamentu a Rady (EÚ) č. 259/2014 z 3. apríla 2014, ktorým sa mení nariadenie Rady (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti
            
            
               h)Dohoda o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej, podpísaná 26. júna 2012 v Bruseli (Ú. v. EÚ L 292, 30.8.2014);
            
            
               i)Pristúpenie Moldavskej republiky k Energetickému spoločenstvu umožnené 17. marca 2010 vo Viedni;
            
            
               j)Dohoda o pristúpení Moldavskej republiky k programu Horizont 2020 podpísaná 1. júla 2014 v Bruseli;
            
            
               k)Rozhodnutie Rady pre pridruženie medzi EÚ a Moldavskou republikou č. 1/2015 z 18. decembra 2015 o uplatňovaní hlavy V Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej na celom území Moldavskej republiky (Ú. v. EÚ L 336, 23.12.2015);
            
            
               l)Vykonávacie rozhodnutie Európskej komisie z 11. júna 2014, ktorým sa prijíma jednotný rámec podpory Európskej únie pre Moldavskú republiku na obdobie rokov 2014 – 2017, [C(2014) 3995, 11.6.2014].
            
            
               2017/0050 (NLE)
            
            
               Spoločný návrh
            
            
               ROZHODNUTIE RADY
            
            
               o pozícii Únie v rámci Rady pre pridruženie zriadenej Dohodou o pridružení medzi Európskou úniou, Európskym spoločenstvom pre atómovú energiu a ich členským štátmi na jednej strane a Moldavskou republikou na strane druhej, pokiaľ ide o program pridruženia medzi EÚ a Moldavskou republikou
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
            
            
               so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (ďalej len „dohoda o pridružení“), a najmä na jej článok 436,
            
            
               so zreteľom na spoločný návrh Európskej komisie a vysokého predstaviteľa Únie pre zahraničné veci a bezpečnostnú politiku,
            
            
               keďže:
            
         
         
            
               (1)Dohoda o pridružení bola podpísaná 27. júna 2014 a nadobudla platnosť 1. júla 2016.
            
            
               (2)Na podporu uplatňovania dohody o pridružení sa zmluvné strany dohodli rokovať o programe pridruženia, ktorý by mal obsahovať zoznam priorít pre spoločné úsilie podľa jednotlivých sektorov.
            
            
               (3)Zmluvné strany sa dohodli na programe pridruženia s cieľom uľahčiť vykonávanie dohody o pridružení. Tento program prijme Rada pre pridruženie zriadená dohodou o pridružení.
            
            
               (4)Pozíciu Únie v rámci Rady pre pridruženie, pokiaľ ide o program pridruženia medzi EÚ a Moldavskou republikou na obdobie rokov 2017 až 2019, prijme Rada,
            
            
               PRIJALA TOTO ROZHODNUTIE:
            
            
               Článok 1
            
            
               Pozícia Únie v rámci Rady pre pridruženie zriadenej Dohodou o pridružení medzi Európskou úniou, Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, pokiaľ ide o prijatie programu pridruženia medzi EÚ a Moldavskou republikou na obdobie rokov 2017 až 2019, vychádza z návrhu odporúčania Rady pre pridruženie pripojeného k tomuto rozhodnutiu.
            
            
               Článok 2
            
            
               Toto rozhodnutie nadobúda účinnosť dňom jeho prijatia.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  Závery Rady o preskúmaní európskej susedskej politiky zo 14. decembra 2015.
               
               
                  
                     (2)
                  JOIN(2015) 50; 18.11.2015
               
            
      
    ---documentbreak--- 
      
         
               EURÓPSKA KOMISIA
            V Bruseli8. 3. 2017
            JOIN(2017) 8 final
            PRÍLOHA
            k
            spoločnému návrhuROZHODNUTIA RADY
            o pozícii Únie v rámci Rady pre pridruženie zriadenej Dohodou o pridružení medzi Európskou úniou, Európskym spoločenstvom pre atómovú energiu a ich členským štátmi na jednej strane a Moldavskou republikou na strane druhej, pokiaľ ide o program pridruženia medzi EÚ a Moldavskou republikou
            
               
         
         
            
               ROZHODNUTIE č. 01/2017 RADY PRE PRIDRUŽENIE MEDZI EÚ A MOLDAVSKOU REPUBLIKOU
            
            
            
               Dohodnutie na programe pridruženia medzi EÚ a Moldavskou republikou
            
            
            
               RADA PRE PRIDRUŽENIE MEDZI EÚ A MOLDAVSKOU REPUBLIKOU,
            
            
            
               so zreteľom na Dohodu o pridružení medzi Európskou úniou, Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej
            
            
            
               keďže:
            
            
               (1)
                     Dohoda o pridružení Moldavska medzi Európskou úniou, Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej bola podpísaná 27. júna 2014 a nadobudla platnosť 1. júla 2016.
            
            
               (2)
                     Podľa článku 436 Dohody o pridružení medzi EÚ a Moldavskou republikou má Rada pre pridruženie právomoc prijímať príslušné rozhodnutia na účely dosiahnutia cieľov tejto dohody.
            
            
               (3)
                     Podľa článku 453 Dohody o pridružení medzi EÚ a Moldavskou republikou prijímajú zmluvné strany všetky všeobecné alebo osobitné opatrenia potrebné na splnenie svojich povinností, ktoré z nej vyplývajú, a zabezpečujú, aby sa dosiahli jej ciele.
            
            
               (4)
                     V preskúmaní európskej susedskej politiky sa navrhuje nová fáza spolupráce s partnermi s väčším podielom zodpovednosti na oboch stranách.
            
            
               (5)
                     Európska únia a Moldavská republika sa dohodli na upevnení svojho partnerstva schválením súboru priorít na roky 2017 – 2019 s cieľom podporiť a posilniť odolnosť a stabilitu Moldavskej republiky a zároveň sa usilovať o užšie politické pridruženie a hlbšiu hospodársku integráciu.
            
            
               (6)
                     Zmluvné strany Dohody o pridružení medzi EÚ a Moldavskou republikou sa dohodli na znení programu pridruženia medzi EÚ a Moldavskou republikou, ktorým sa podporí vykonávanie Dohody o pridružení medzi EÚ a Moldavskou republikou so zameraním spolupráce na spoločne identifikované spoločné záujmy,
            
            
            
               ROZHODLA TAKTO:
            
            
            
               Článok 1
            
         
         
            
            
               Rada pre pridruženie prijíma program pridruženia medzi EÚ a Moldavskou republikou v súlade s ustanoveniami prílohy.
            
            
            
               Článok 2
            
            
            
               Program pridruženia medzi EÚ a Moldavskou republikou nahrádza Program pridruženia medzi EÚ a Moldavskou republikou, ktorý bol prijatý 26. júna 2014.
            
            
            
               Článok 3
            
            
            
               Toto rozhodnutie nadobúda účinnosť dňom jeho prijatia.
            
            
            
               V Bruseli [deň, mesiac 2017].
            
            
            
               Za Radu pre pridruženie
            
            
            
               Predseda
            
            
            
               ***
            
            
            
         
         
            
            
            
            
            
            
            
            
            
            
            
            
            
            
            
            
            
            
            
            
         
         
            
            
            
            
            
            
            
            
            
            
            
               PRÍLOHA
            
            
            
            
            
            
               
                  
                     
                  
            
            
            
            
            
               PROGRAM PRIDRUŽENIA
            
         
         
            
            
               medzi
            
            
            
               EURÓPSKOU ÚNIOU
            
            
            
               A
            
            
            
               Moldavskou republikou
            
            
            
            
            
            
            
            
            
               Obsah
            
            
               Program pridruženia
                     
            
            
               medzi Európskou úniou a Moldavskou republikou
                     
            
            
               1.
                     Zásady, nástroje a zdroje na vykonávanie programu pridruženia
                     
            
            
               2.
                     Priority programu pridruženia
                     
            
         
         
            
               2.1 Kľúčové priority
            
            
               2.2 Politický dialóg, dobrá správa vecí verejných a posilňovanie inštitúcií
            
            
               i)Posilnenie stability, nezávislosti a účinnosti inštitúcií zaručujúcich demokraciu a právny štát v Moldavsku, a to aj prostredníctvom komplexnej reformy verejnej správy a reformy riadenia verejných financií
            
            
               ii)Ďalšie reformovanie odvetvia súdnictva, najmä zabezpečenie nezávislosti, nestrannosti, odbornosti a účinnosti súdnictva vrátane prokuratúry, ktorá by mala byť bez politických či akýchkoľvek iných nenáležitých zásahov. Na realizáciu niektorých prvkov komplexnej reformy odvetvia súdnictva bude možno nutné prijať zmeny ústavy:
            
            
               iii) Zabezpečiť dodržiavanie ľudských práv a základných slobôd prostredníctvom komplexnej spolupráce v oblasti ochrany ľudských práv a základných slobôd. Táto spolupráca bude zahŕňať činnosti v týchto oblastiach:
            
            
               Ľudské práva a základné slobody
                     
            
            
               Sloboda prejavu
                     
            
            
               Spolupráca v oblasti občianskej spoločnosti
                     
            
            
               Zlé zaobchádzanie a mučenie
                     
            
            
               Práva detí
                     
            
            
               Domáce násilie
                     
            
            
               Rovnaké zaobchádzanie
                     
            
            
               Práva odborových organizácií a základné pracovné normy
                     
            
            
               2.3 Zahraničná a bezpečnostná politika
            
            
               Boj proti terorizmu, nešírenie zbraní hromadného ničenia (ZHN) a boj proti nezákonnému vývozu zbraní
                     
            
            
               Podnesterský konflikt
                     
            
            
               Medzinárodný trestný súd
                     
            
            
               2.4Spolupráca v oblasti slobody, bezpečnosti a spravodlivosti
            
            
               Ochrana osobných údajov
                     
            
            
               Boj proti organizovanej trestnej činnosti
                     
            
         
         
            
               Reforma polície
                     
            
            
               Policajná spolupráca a databázy
                     
            
            
               Boj proti nezákonným drogám
                     
            
            
               Obchodovanie s ľuďmi
                     
            
            
               Boj proti sexuálnemu zneužívaniu a sexuálnemu vykorisťovaniu detí
                     
            
            
               Boj proti počítačovej kriminalite
                     
            
            
               Prevencia a boj proti korupcii a konfliktom záujmov
                     
            
            
               Boj proti praniu špinavých peňazí, financovaniu terorizmu a finančnej trestnej činnosti
                     
            
            
               Spolupráca v oblasti migrácie, azylu a riadenia hraníc
                     
            
            
               Právna spolupráca
                     
            
            
               2.5Obchod a záležitosti súvisiace s obchodom (prehĺbená a komplexná zóna 
                  voľného obchodu)
            
            
               Obchod s tovarom
                     
            
            
               Technické predpisy, normalizácia a súvisiaca infraštruktúra
                     
            
            
               Sanitárne a fytosanitárne opatrenia
                     
            
            
               Uľahčenie v oblasti ciel a obchodu
                     
            
            
               Pravidlá pôvodu
                     
            
            
               Usadzovanie sa, obchod so službami a elektronický obchod
                     
            
            
               Bežné platby a pohyb kapitálu
                     
            
            
               Verejné obstarávanie
                     
            
            
               Práva duševného vlastníctva
                     
            
         
         
            
               Hospodárska súťaž
                     
            
            
               Transparentnosť
                     
            
            
               Obchod a udržateľný rozvoj
                     
            
            
               2.6Hospodársky rozvoj a trhové príležitosti
            
            
               Právo obchodných spoločností, účtovníctvo a audit a správa a riadenie spoločností
                     
            
            
               Zamestnanosť, sociálna politika a rovnaké príležitosti
                     
            
            
               Ochrana spotrebiteľa
                     
            
            
               Štatistika
                     
            
            
               Zdaňovanie
                     
            
            
               Finančné služby
                     
            
            
               Politika v oblasti priemyslu a podnikania
                     
            
            
               Ťažba a suroviny
                     
            
            
               Cestovný ruch
                     
            
            
               Poľnohospodárstvo a rozvoj vidieka
                     
            
            
               Informačná spoločnosť/Digitálna ekonomika a spoločnosť
                     
            
            
               Verejné zdravie
                     
            
            
               Plánovanie miest a výstavba
                     
            
            
               Regionálny rozvoj
                     
            
            
               Rybárstvo a námorná politika
                     
            
            
               2.7Prepojiteľnosť, energetická efektívnosť, opatrenia v oblasti klímy, životné prostredie a civilná ochrana
            
         
         
            
               Energia
                     
            
            
               Doprava
                     
            
            
               Životné prostredie
                     
            
            
               Opatrenia v oblasti klímy
                     
            
            
               Civilná ochrana
                     
            
            
               2.8 Mobilita a ľudia ľuďom
            
            
               Vzdelávanie, odborná príprava a mládež
                     
            
            
               Výskum a inovácie
                     
            
            
               Kultúra, audiovizuálna politika a médiá
                     
            
            
               Účasť v agentúrach a programoch EÚ
                     
            
            
               2.9 Dosah na verejnosť a zviditeľnenie
            
            
            
               
            
               Program pridruženia
            
            
               medzi Európskou úniou a Moldavskou republikou
            
            
               Európska únia a Moldavská republika (ďalej len „Moldavsko“) – „zmluvné strany“ – podpísali 27. júna 2014 ambicióznu a inovatívnu dohodu o pridružení (DP) vrátane prehĺbenej a komplexnej zóny voľného obchodu (DCFTA). Dohoda obsahuje záväzné ustanovenia na základe práva a zabezpečuje lepšiu spoluprácu, pričom presahuje rámec tradičných dohôd a vzťahuje sa na všetky oblasti záujmu. Dohoda sa predbežne vykonávala od 1. septembra 2014 do ukončenia procesu ratifikácie, ktorý umožnil úplné uplatňovanie dohody o pridružení od 1. júla 2016.
            
            
               So zreteľom na prípravu a zjednodušenie vykonávania dohody o pridružení sa zmluvné strany v Bruseli 26. júna 2014 dohodli na programe pridruženia a vypracovali zoznam priorít pre spoluprácu na roky 2014 – 2016.
            
            
               Po prijatí záverov o Moldavsku Radou Európskej únie 15. februára 2016 sa týmto dokumentom aktualizuje a mení zameranie programu pridruženia na roky 2014 – 2016 a stanovujú sa nové priority pre spoločnú prácu na roky 2017 – 2019. Rozlišuje sa medzi krátkodobými (v prípade ktorých by sa mal významný pokrok dosiahnuť do konca roka 2017) a strednodobými prioritami (v prípade ktorých by sa mal významný pokrok dosiahnuť v nasledujúcich dvoch rokoch).
            
            
               Skutočnosť, že program pridruženia sa zameriava na obmedzený počet priorít, nemá vplyv na rozsah ani mandát dialógu, ktorý sa v súčasnosti vedie v rámci príslušných dohôd a partnerstiev, resp. v rámci multilaterálnej úrovne Východného partnerstva.
            
            
               Okrem toho, bezvízové cestovanie do schengenských krajín pre moldavských občanov, ktorí majú biometrický pas, nadobudlo účinnosť v apríli 2014. Treba ďalej plniť kritériá akčného plánu liberalizácie vízového režimu na zabezpečenie udržateľnosti bezvízového režimu a prispieť tak k mobilite a medziľudským kontaktom medzi EÚ a Moldavskom, čo sú niektoré zo základných prvkov podporujúcich politické pričlenenie a hospodársku integráciu Moldavska s Európskou úniou, ako sa stanovuje v dohode o pridružení.
            
         
         
            
               1.
                     Zásady, nástroje a zdroje na vykonávanie programu pridruženia
            
            
            
               Vykonávanie programu pridruženia sa bude riadiť týmito spoločnými zásadami:
            
            
               opatrenia prijaté ako súčasť programu pridruženia by sa mali vykonávať v duchu celkových cieľov politického pridruženia a hospodárskej integrácie,
            
            
               priority programu pridruženia odrážajú povinnosť EÚ a Moldavska úplne vykonať ustanovenia dohody o pridružení, keďže v súčasnosti nadobudla úplnú platnosť,
            
            
               obe zmluvné strany musia byť zapojené do vykonávania programu pridruženia pri úplnom rešpektovaní zásad vlastnej zodpovednosti, transparentnosti, zodpovednosti a inkluzívnosti,
            
            
               cieľom programu pridruženia je prostredníctvom postupného vykonávania praktických opatrení dosiahnuť hmatateľné, vymedzené a udržateľné výsledky a zapojiť občiansku spoločnosť a iné zainteresované strany. Obe zmluvné strany osobitne zabezpečia, aby boli všetky legislatívne a strategické dokumenty, ktoré sa vyvíjajú v rámci programu pridruženia, vypracované v rámci inkluzívneho postupu založeného na dôkazoch,
            
            
               zmluvné strany uznávajú význam podpory dohodnutých priorít pomocou primeraných a dostatočných politických, technických a finančných prostriedkov,
            
            
               vykonávanie programu pridruženia bude predmetom monitorovania, ročného podávania správ a hodnotenia. Preskúma sa dosiahnutý pokrok, a to aj počas zasadnutí bilaterálnych štruktúr stanovených dohodou o pridružení. Na monitorovanie činností na programe pridruženia budú vyzvaní aj zástupcovia občianskej spoločnosti,
            
            
               Európska únia bude podporovať Moldavsko pri plnení cieľov a priorít stanovených v programe pridruženia. Na tento účel poskytne všetky zdroje dostupné v rámci podpory EÚ, poskytne odborné znalosti a poradenstvo, zjednoduší výmenu najlepších postupov, know-how a informácií; a podporí budovanie kapacít a inštitucionálne posilnenie. Európska únia bude takisto podporovať získanie podpory pre Moldavsko od ďalších partnerov, ako aj koordináciu podpory. Európska únia použije s cieľom napomôcť vykonávanie programu pridruženia svoje príslušné finančné nástroje. Program pridruženia však nie je finančný programový dokument a nepredstavuje náhradu finančného programovania vykonaného zmluvnými stranami.
            
            
               Európska únia poskytne Moldavsku podporu v kontexte všeobecných priorít pomoci, a to v súlade s nástrojom európskeho susedstva (ENI), jednotným rámcom podpory a viacnárodnými programami pripravenými pre Moldavsko v kontexte nástroja európskeho susedstva. Európska únia pritom úplné dodrží vykonávacie pravidlá a postupy týkajúce sa vonkajšej pomoci EÚ.
            
            
               Tento program pridruženia sa bude uplatňovať od okamihu jeho prijatia. Program pridruženia môže byť kedykoľvek zmenený alebo aktualizovaný dohodou Rady pre pridruženie medzi EÚ a Moldavskom.
            
            
               2.
                     Priority programu pridruženia
            
            
            
               2.1 Kľúčové priority
            
            
            
               V rámci priorít programu pridruženia a v súlade so štyrmi prioritami dohodnutými na samite v Rige by sa prioritne mali riešiť tieto reformné opatrenia:
            
            
            
               V oblasti posilňovania inštitúcií a dobrej správy vecí verejných:
            
            
         
         
            
               1. Nezávislosť súdnictva a agentúr presadzovania práva
            
            
               Vykonávať existujúce právne predpisy týkajúce sa spravodlivosti a agentúr presadzovania práva na zabezpečenie nezávislosti, nestrannosti, odbornosti a efektívnosti súdnictva, prokuratúry a agentúr presadzovania práva, ktoré by mali byť bez politických či akýchkoľvek iných nenáležitých zásahov, ako aj zabezpečiť nulovú toleranciu korupcie a zabrániť všetkým druhom korupčného správania. Vykonávať transparentný nábor sudcov a prokurátorov podľa schopností prostredníctvom jednotného kontaktného miesta pre súdnictvo s cieľom obnoviť jeho nezávislosť.
            
            
               2. Prevencia a boj proti korupcii, podvodom a konfliktom záujmov
            
            
               Prijať zákon o integrite, ktorý zahŕňa sektor verejnej správy, po porade s organizáciami občianskej spoločnosti. Prijať zákony o primeraných odrádzajúcich sankciách za korupciu a o obmedzení imunity v trestnom a správnom konaní. Prijať a vykonať novú stratégiu boja proti korupcii s cieľom účinne predchádzať korupcii a obmedziť ju v súlade s hodnotami a normami EÚ. V celom rozsahu vykonať zákon, ktorým sa od všetkých príslušných úradníkov vyžaduje predkladanie majetkových priznaní a nahlasovanie potenciálnych konfliktov záujmov, a zabezpečiť účinné vykonávanie postupu presadzovania. Zaviesť fungujúci právny rámec na ochranu oznamovateľov.
            
            
               3. Vymáhanie majetku a vyšetrovanie bankových podvodov
            
            
               Zriadiť efektívnu vnútroštátnu službu na vymáhanie majetku. Podeliť sa o správu spoločnosti Kroll o druhej fáze s EÚ. Podrobiť všetky prípady podvodu, ktoré zasiahli bankový systém Moldavska v rokoch 2012 – 2014, dôslednému, nestrannému vyšetrovaniu, a to aj s cieľom vymôcť spreneverené finančné prostriedky a postaviť zodpovedné osoby pred súd.
            
            
               4. Reforma verejnej správy vrátane riadenia verejných financií
            
            
               Vykonať stratégiu reformy v oblasti verejnej správy a podkladové stratégie vyvinuté v roku 2016 podľa konzultácií s programom OECD/SIGMA a spoločenstvom darcov. Reorganizovať vládne inštitúcie, správne orgány a štátne podniky s cieľom zvýšiť vlastnú zodpovednosť, účinnosť a efektívnosť. Revidovať politický rozvoj a koordinačný systém na zlepšenie inkluzívnosti, súdržnosti, efektívnosti, predvídateľnosti a transparentnosti rozhodovacieho procesu. Zlepšiť kvalitu a dostupnosť verejných služieb. Zabezpečiť odbornú verejnú službu a moderný systém riadenia ľudských zdrojov. spustiť územnú reformu, ktorá by umožnila maximalizovanie sprístupnených zdrojov pre občanov na miestnej úrovni.
            
            
               Aktualizovať stratégiu riadenia verejných financií Moldavska na obdobie rokov 2013 – 2020. Iniciovať reformu parlamentnej kontroly a dohľadu nad rozpočtom. Posilniť transparentnosť, dohľad a vlastnú zodpovednosť v oblasti politiky verejných financií a ich riadenia. Zlepšiť správu vecí verejných prostredníctvom rozpočtovej obozretnosti a rozpočtovej disciplíny, posilnených postupov vlastnej zodpovednosti a lepšieho riadenia v záujme dosahovania výsledkov.
            
            
               5. Základné slobody
            
            
               Zachovávať slobodu médií, a to aj prijatím nového audiovizuálneho kódexu v súlade s odporúčaniami Rady Európy, Európskej únie a OBSE s cieľom naliehavo riešiť koncentráciu vo vlastníctve médií, monopolizáciu reklamného trhu, reformu verejnoprávneho vysielateľa. Lepšie vymedziť právomoci a úlohy Audiovizuálnej rady s cieľom posilniť jej nezávislosť.
            
            
               Prijať a vykonať nový národný akčný plán pre ľudské práva, so zameraním na najzraniteľnejšie skupiny a koordinovať plánovanie a rozpočtové postupy s cieľom vyčleniť dostatok zdrojov na jeho účinné vykonávanie. Zabezpečiť účinný výkon rozsudkov Európskeho súdu pre ľudské práva a vytvoriť efektívny mechanizmus parlamentnej kontroly nad ich vykonávaním.
            
            
               Osobitná pozornosť sa bude venovať zaisteniu toho, aby sa rodová problematika riešila ako prierezová priorita.
            
            
               6. Urovnanie podnesterského konfliktu
            
            
               Vyvinúť lepšiu víziu urovnania podnesterského konfliktu, v ktorej by sa navrhla atraktívna a vzájomne prijateľná spoločná budúcnosť pre obe strany v opätovne integrovanej krajine. Pokračovať v konštruktívnom dialógu v súvislosti so situáciou v centrálnej (podnesterskej) časti moldavsko-ukrajinskej hranice so všetkými relevantnými stranami.
            
            
            
               V oblasti hospodárskeho rozvoja a trhových príležitostí:
            
            
               7. Lepšie podnikateľské prostredie a investičná klíma
            
            
               V celom rozsahu vykonať reformný program dohodnutý s Medzinárodným menovým fondom a vykonať hospodárske, daňové a finančné politiky v rovnakom duchu ako reformný program MMF. Zlepšiť regulačný rámec, prevádzkové prostredie pre MSP a posilniť zákony o hospodárskej súťaži v záujme obmedzenia monopolistického správania. Vykonať stratégiu pre MSP na obdobie rokov 2012 – 2020 a jej príslušný akčný plán v súlade s novým zákonom o MSP a v súlade s revidovaným plánom konkurencieschopnosti krajiny a novou stratégiou pre podporu vývozu a prilákanie investícií. Posilniť úlohu združení podnikov a MSP (vrátane odvetvových združení) s cieľom zlepšiť verejno-súkromný dialóg. Zjednodušiť systém inšpektorátov a rôznych orgánov inšpekcie na zvýšenie efektívnosti a zníženie rozsahu korupcie a súčasné zlepšenie presadzovania práva a noriem.
            
            
               8. Poľnohospodárstvo a rozvoj vidieka
            
         
         
            
               Prijať všeobecný zákon o zásadách poskytovania dotácií v poľnohospodárstve a rozvoji vidieka a zlepšiť tak vykonávanie politiky v tejto oblasti. Zvýšiť konkurencieschopnosť poľnohospodárskej výroby, najmä vo vybraných odvetviach s vysokou vývoznou hodnotou. Zlepšiť zamestnanosť a životné podmienky vo vidieckych oblastiach. Zlepšiť trvalo udržateľné užívanie pôdy a vodných zdrojov. Zlepšiť služby a infraštruktúru a diverzifikáciu ekonomických činností vo vidieckych oblastiach.
            
            
               9. Reformy súvisiace s obchodom: technické nariadenia, normalizácia a súvisiaca infraštruktúra a zjednodušenie ciel a obchodu
            
            
               Zlepšiť zjednodušenie obchodu prostredníctvom prijatia ukazovateľov zjednodušenia obchodu OECD ako referenčnej hodnoty. V oblasti technických noriem rozvíjať alebo zlepšiť spoluprácu a v prípade potreby získať členstvo v relevantných medzinárodných organizáciách a organizáciách EÚ, ako je EURAMET, EA, CEN, CENELEC, ETSI, WELMEC; V oblasti sanitárnych a fytosanitárych opatrení získať akreditáciu pre všetky laboratóriá zapojené do oficiálnych kontrol medzinárodných noriem, aby spĺňali požiadavky sanitárnych a fytosanitárnych opatrení pre vývoz a posilnili bezpečnosť potravín na vnútornom trhu Moldavska.
            
            
               Zladiť právne predpisy Moldavska s Colným kódexom Európskej únie a zlepšiť výsledky colnej správy. Vypracovať plán pristúpenia Moldavska k Dohovoru o spoločnom tranzitnom režime.
            
            
            
               V oblasti prepojenosti, energetickej efektívnosti, životného prostredia a opatrenia v oblasti klímy:
            
            
               10. Energetická bezpečnosť a energetická efektívnosť
            
            
               Posilniť nezávislosť ANRE vrátane depolitizácie stretnutí a postupu odvolávania riaditeľov, ako aj autonómneho stanovovania rozpočtu. Prijať nový energetický zákon. Vykonať všetky odporúčania revízie ANRE, ktorú vykonal sekretariát Energetického spoločenstva. Vykonať nové zákony o elektrickej energii a o zemnom plyne podniknutím potrebných krokov predpísaných zákonom a prijatím potrebných sekundárnych právnych predpisov. Pokračovať v prijímaní krokov smerom k integrácii energetického trhu Moldavska s trhom EÚ. Zosúladiť zákon o energetickej efektívnosti budov a vytvoriť vhodné podporné mechanizmy pre opatrenia energetickej efektívnosti vo verejných budovách, ako aj domácnostiach. Na základe zákona o podpore používania energie a o obnoviteľných zdrojoch vyvinúť podporné režimy, správne pravidlá a iné opatrenia potrebné na posilnenie rozsahu používania obnoviteľných zdrojov.
            
            
               11. Doprava
            
            
               Vykonať reformy a reštrukturalizačný program pre sektor železničnej dopravy. Zvýšiť úsilie zamerané na uplatňovanie právnych predpisov EÚ v oblasti letectva s cieľom využiť v plnej miere výhody dohody o spoločnom leteckom priestore medzi EÚ a Moldavskom. Zriadiť voľnú a spravodlivú hospodársku súťaž v odvetví letectva, najmä zahrnúť ustanovenia o nediskriminačnom prístupe k letisku do koncesnej zmluvy o letisku Kišiňov a obnoviť účinnú hospodársku súťaž v sektore pozemnej obsluhy. Rozvíjať ekonomicky dôležitú infraštruktúru, a to aj prostredníctvom ďalšej realizácie projektov pre rozvoj rozšírenej orientačnej transeurópskej dopravnej siete (TEN-T).
            
            
            
               12. Životné prostredie a opatrenia v oblasti klímy
            
            
               Zabezpečiť pokračovanie administratívnych reforiem a budovanie správnej administratívnej kapacity na vykonanie environmentálnej kapitoly a kapitoly opatrení v oblasti klímy dohody o pridružení. Napredovať v aproximácii environmentálneho acquis prijatím hlavného právneho rámca v odvetví, konkrétne zákony o strategickom environmentálnom posudzovaní, ochrane ovzdušia, odpadovom hospodárstve, riadení chemických látok a priemyselných emisiách (integrovaná prevencia a kontrola znečistenia). Ratifikovať novú celosvetovú dohodu o zmene klímy (Parížsku dohodu).
            
            
            
               V oblasti mobility a medziľudských kontaktov:
            
            
               13. Vzdelávanie, odborná príprava a mládež
            
            
               Vykonávať nový vzdelávací kódex. Zvýšiť administratívne kapacity ministerstva školstva a podriadených orgánov. Poskytnúť potrebné rozpočtové prostriedky ministerstvu školstva na základe dosiahnutých míľnikov. Podporovať zapájanie relevantných zainteresovaných strán (vrátane podnikov a sociálnych partnerov) do všetkých foriem celoživotného vzdelávania pre neustály odborný rozvoj v záujme ich priblíženia sa k potrebám trhu práce. Vykonať reformu odborného vzdelávania a prípravy vrátane právnych predpisov o odvetvových výboroch. Prijať strategický prístup k politike v oblasti mládeže.
            
            
               
            
               2.2 Politický dialóg, dobrá správa vecí verejných a posilňovanie inštitúcií
            
            
         
         
            
               Politický dialóg a spolupráca v oblasti reforiem, ktoré sa majú vykonať v rámci tohto programu pridruženia budú zamerané na posilnenie dodržiavania demokratických zásad, právneho štátu a dobrej správy vecí verejných, ľudských práv a základných slobôd vrátane práv osôb patriacich k menšinám, ako sú zakotvené v základných dohovoroch OSN a Rady Európy a v súvisiacich protokoloch. Mala by sa zaistiť jednotnosť s akčným plánom Rady Európy, ktorý sa bude uplatňovať počas vykonávania tohto programu pridruženia.
            
            
            
               i)
                     Posilnenie stability, nezávislosti a účinnosti inštitúcií zaručujúcich demokraciu a právny štát v Moldavsku, a to aj prostredníctvom komplexnej reformy verejnej správy a reformy riadenia verejných financií
            
            
            
               Krátkodobé priority
            
            
               prijať a vykonávať revidované právomoci ústavného súdu a postupy menovania jeho členov, a to v úzkej spolupráci s Benátskou komisiou Rady Európy,
            
            
               začať vykonávať stratégiu pre konsolidáciu medzietnických vzťahov na obdobie rokov 2017 – 2027,
            
            
               zaviesť fungujúci právny rámec na ochranu oznamovateľov,
            
            
               vykonať reformu územnej štruktúry krajiny znížením počtu miestnych orgánov v súlade s národnou stratégiou decentralizácie, ako aj stratégiou PAR,
            
            
               vykonať stratégiu reformy v oblasti verejnej správy a podkladové stratégie vyvinuté v roku 2016 podľa konzultácií s programom OECD/SIGMA a spoločenstvom darcov,
            
            
               posilniť mechanizmy a kapacity koordinácie, monitorovania a podávania správ na politickej aj administratívnej úrovni,
            
            
               odhadnúť náklady na akčný plán pre reformu verejnej správy na obdobie rokov 2016 – 2018,
            
            
               vytvoriť vyvážený rozpočet v súlade s dohodou s MMF s dostatočnými finančnými zdrojmi na vykonanie plánovaných reforiem,
            
            
               reformovať štátnu kanceláriu,
            
            
               objasniť funkcie, úlohy a zodpovednosti hlavných inštitúcií a vyvinúť jednotné, písomné a zladené postupy a metodiky s cieľom inkluzívneho vývoja a koordinácie politík na základe dôkazov,
            
            
               pripraviť revíziu právneho rámca pre štátnu službu s cieľom jeho zmeny tak, aby zahŕňal všetky inštitúcie vykonávajúce typické úlohy verejnej správy, a zabezpečiť, aby boli nábor, povyšovanie a prepúšťanie založené na schopnostiach,
            
            
               konsolidovať úlohu štátnych tajomníkov ako štátnych zamestnancov najvyššieho stupňa v každom príslušnom ministerstve s cieľom prispieť k profesionalizácii a odpolitizovaniu verejnej služby,
            
            
               rozšíriť rozsah zberu údajov pre register zamestnancov vrátane údajov o platoch a postupne rozšíriť jeho používanie na všetky štátne inštitúcie,
            
            
               reorganizovať vládne inštitúcie v záujme vyššej vlastnej zodpovednosti, účinnosti a efektívnosti vrátane preskúmania nákladovej efektívnosti a účinnosti štátnych podnikov plniacich administratívne funkcie,
            
            
               zmeniť zákon o prístupe k verejným informáciám v záujme zlepšenia jeho vykonávania a určiť nevyhnutné opatrenia na monitorovanie jeho vykonávania,
            
         
         
            
               vyvinúť všeobecný zákon o správnych konaniach na presadenie zásad dobrej správy a postupne harmonizovať osobitné správne postupy s novým zákonom,
            
            
               spustiť územnú reformu, ktorá by umožnila maximalizovanie sprístupnených zdrojov pre občanov na miestnej úrovni,
            
            
               aktualizovať stratégiu riadenia verejných financií Moldavska na obdobie rokov 2013 – 2020,
            
            
               prijať novú stratégiu verejnej vnútornej finančnej kontroly (PIFC),
            
            
               pokračovať v reforme parlamentnej kontroly a dohľadu nad rozpočtom, posilniť transparentnosť, dohľad a vlastnú zodpovednosť v oblasti politiky verejných financií a ich riadenia,
            
            
               prijať zmeny ústavy a nový návrh zákona o národnom audítorskom úrade, čím sa zabezpečí nezávislosť a efektívnosť vo verejnom externom audite,
            
            
               Strednodobé priority
            
            
               v spolupráci s Benátskou komisiou preskúmať potrebné kroky na posilnenie inštitucionálneho rámca s cieľom posilniť odolnosť Moldavska z dlhodobého hľadiska,
            
            
               zlepšiť výmenu informácií medzi vládou a parlamentom,
            
            
               zabezpečiť účinný mechanizmus stáleho dohľadu parlamentu nad vykonávaním reforiem a právnych predpisov,
            
            
               zabezpečiť, aby sa prezidentské, parlamentné a miestne voľby uskutočňovali demokratickým spôsobom, v súlade s európskymi normami, a aby riešili akékoľvek nedostatky identifikované Organizáciou pre bezpečnosť a spoluprácu v Európe (OBSE)/Úradom pre demokratické inštitúcie a ľudské práva (ODIHR),
            
            
               pokračovať vo vykonávaní stratégie decentralizácie v súlade s Európskou chartou miestnej samosprávy (séria zmlúv Rady Európy č. 122),
            
            
               preskúmať mechanizmy registrácie voličov podľa odporúčaní OBSE/ODIHR s cieľom zabezpečiť presnosť týchto údajov,
            
            
               rozvinúť a vykonať modul „voľby“ SIAS – „Finančná kontrola“ a regulačný rámec, ktorým sa zautomatizuje proces podávania správ, zberu, analyzovania finančných správ politických strán a volebných kandidátov a zlepší sa prístup verejnosti k týmto informáciám. Zaviesť účinné sankcie v prípade porušení a zabezpečiť, aby bremeno dokazovania pôvodu finančných prostriedkov znášali strany. Vykonať možnosť zhabania neobjasneného majetku,
            
            
               posúdiť možnosť umožniť priame financovanie činnosti politických strán, volebných kampaní/volebných kandidátov občanmi Moldavska, z príjmov získaných mimo krajiny a zároveň zabrániť cudzím občanom, osobám a štátom priamo alebo nepriamo zasahovať do politickej činnosti v Moldavsku,
            
            
               zaviesť mechanizmy riadenia a koordinácie pomoci pre zjednotenie tokov pomoci spojených s potrebami vlády,
            
            
               pokračovať s reformou verejnej správy v súlade so zásadami verejnej správy (na ústrednej aj miestnej úrovni, ako aj s územnou reformou) po porade s občianskou spoločnosťou, s cieľom vybudovať zodpovednú, efektívnu, transparentnú a odbornú občiansku službu založenú na schopnostiach a dôkazoch so svojím náležitým etickým kódexom, bez politických tlakov,
            
            
               v súlade so stratégiou PAR optimalizovať verejnú správu na vnútroštátnej a miestnej úrovni,
            
            
               pravidelne používať posudzovania vplyvu ex-ante, zabezpečiť, aby boli náklady na reformy systematicky odhadované a vytvoriť fóra na riešenie sporov medzi ministerstvami na vysokej administratívnej aj politickej úrovni,
            
            
               zaviesť transparentný a konkurencieschopnejší mzdový systém pre štátnych zamestnancov v záujme prilákania a udržania talentu,
            
         
         
            
               poskytnúť občanom jednoducho dostupné informácie o ich právach na dobrú správu, prístup k informáciám, správnu justíciu a práve žiadať o náhradu tak, aby občania vedeli, kde a ako sa majú sťažovať. zabezpečiť účinné a konkrétne opatrenia nadväzujúce na žiadosti a sťažnosti občanov,
            
            
               zabezpečiť inštitucionálne a organizačné zlepšenia potrebné na posilnenie parlamentného dohľadu vrátane režimov spolupráce s verejným externým auditom;
            
            
               posilniť schopnosť ministerstva financií plniť si úlohu ústredného fiškálneho orgánu a zabezpečiť fiškálnu udržateľnosť,
            
            
               naďalej zlepšovať stratégiu riadenia verejných financií a účinne vykonávať modernizovanú stratégiu riadenia verejných financií,
            
            
               zriadiť priebežný viacročný program verejných investícií vedený ministerstvom financií s cieľom zabezpečiť prioritné investície na vnútroštátnej úrovni vo viacročnom rozpočtovom rámci,
            
            
               zabezpečiť inštitucionálne a organizačné zlepšenia potrebné na posilnenie externého dohľadu vrátane ďalšieho rozvoja funkcie externého auditu Účtovného dvora Moldavska, a to v súlade s normami Medzinárodnej organizácie najvyšších kontrolných inštitúcií a režimami spoluprác medzi parlamentom a verejným externým auditom,
            
            
               vykonávať disciplinárne konania podľa potreby a účinne uplatňovať sankcie,
            
            
               postupne reformovať verejné účtovné štandardy a štandardy externého výkazníctva,
            
            
            
               ii)
                     Ďalšie reformovanie odvetvia súdnictva, najmä zabezpečenie nezávislosti, nestrannosti, odbornosti a účinnosti súdnictva vrátane prokuratúry, ktorá by mala byť bez politických či akýchkoľvek iných nenáležitých zásahov. Na realizáciu niektorých prvkov komplexnej reformy odvetvia súdnictva bude možno nutné prijať zmeny ústavy:
            
            
               Krátkodobé priority
            
            
               vykonať súčasné právne predpisy, ktoré sa týkajú sudcov, prokurátorov, právnikov a iných osôb pôsobiacich v právnej praxi, zabezpečiť nulovú toleranciu voči korupcii a predchádzať korupčnému správaniu akéhokoľvek druhu,
            
            
               zabezpečiť vykonávanie transparentného systému pre nábor sudcov a prokurátorov podľa schopností v súlade s novým právnym rámcom prostredníctvom jednotného kontaktného miesta pre súdnictvo,
            
            
               zabezpečiť účinné vykonávanie právnych záruk nezávislosti sudcov,
            
            
               zabezpečiť účinné vykonávanie disciplinárnych pravidiel a etických kódexov vrátane procesných právnych záruk pre sudcov a prokurátorov a nezávislosť Súdneho inšpektorátu voči Vyššej súdnej rade sudcov, ako aj mechanizmy podávania sťažností dostupné pre verejnosť,
            
            
               vykonať legislatívny balík o integrite v odvetví súdnictva,
            
            
               zlepšiť transparentnosť a efektívnosť v rozhodovacom procese Vyššej súdnej rady sudcov,
            
            
               posilniť nezávislosť Vyššej prokurátorskej rady prokurátorov v súlade s ustanoveniami zákona o službe prokuratúry z 25. februára 2016 a zrýchliť komplexnú reformu služby prokuratúry,
            
            
               zabezpečiť spravodlivý proces, prístup k spravodlivosti a procesné práva v trestnom konaní v súlade so záväzkami Moldavska vyplývajúcimi z Európskeho dohovoru o ľudských právach, judikatúry súdneho dvora a iných relevantných dohovorov Rady Európy zavedením:
            
            
               – právnych predpisov a opatrení zameraných na garantovanie procesných práv podozrivých a obvinených osôb v trestnom konaní,
            
         
         
            
               – právnych predpisov, opatrení a zdrojov zameraných na garantovanie práv obetí trestnej činnosti na prístup k spravodlivosti, ochrane, podpore a náhrade, a to aj v systéme trestného súdnictva,
            
            
            
               posilniť vykonávanie právnej pomoci a mechanizmov alternatívneho riešenia sporov,
            
            
               zabezpečiť fungovanie účinného elektronického systému riadenia súdnych prípadov so spoľahlivým náhodným prideľovaním prípadov a súdnou štatistikou,
            
            
               Strednodobé priority
            
            
               zabezpečiť nezávislosť justičných orgánov, aby neboli predmetom politického alebo iného nátlaku zo strany administratívy, vlády alebo parlamentu,
            
            
               vykonávať transparentný nábor a povyšovanie sudcov na základe schopností,
            
            
               zabezpečiť, aby Národný inštitút spravodlivosti poskytoval počiatočnú a priebežnú odbornú prípravu podľa identifikovaných potrieb,
            
            
               preukázať preukázateľné výsledky, pokiaľ ide o opatrenia na posilnenie integrity a vlastnej zodpovednosti súdnictva, napríklad vetovanie a odsúdenia za trestné činy súvisiace s korupciou;
            
            
               pracovať na zlepšení verejného vnímania nezávislosti, integrity, transparentnosti a vlastnej zodpovednosti súdnictva,
            
            
               napredovať v komplexnej reforme prokuratúry vrátane špecializovaných prokurátorov pre organizovanú trestnú činnosť a korupciu,
            
            
               výrazne napredovať vo vykonávaní zákona o optimalizácii justičnej mapy;
            
            
               zlepšiť prístup k spravodlivosti, najmä pre ženy a zraniteľné skupiny,
            
            
               pracovať v záujme podstatného skrátenia trvania konania v občianskoprávnych aj trestných veciach,
            
            
                pracovať v záujme zvýšenia miery ukončenia prípadov v oblasti súdnych rozhodnutí,
            
            
               iii) 
                     Zabezpečiť dodržiavanie ľudských práv a základných slobôd prostredníctvom komplexnej spolupráce v oblasti ochrany ľudských práv a základných slobôd. Táto spolupráca bude zahŕňať činnosti v týchto oblastiach:
            
            
            
               Ľudské práva a základné slobody
            
            
               Krátkodobé priority
            
            
               navrhnúť a následne implementovať nový národný akčný plán pre ľudské práva, so zameraním na najzraniteľnejšie skupiny a koordinovať plánovanie a rozpočtové postupy s cieľom vyčleniť dostatok zdrojov na jeho účinné vykonávanie,
            
         
         
            
               zriadiť národnú radu a sekretariát na navrhovanie, monitorovanie a podávanie správ o vykonávaní nového národného akčného plánu pre ľudské práva,
            
            
               zabezpečiť účinný výkon rozsudkov Európskeho súdu pre ľudské práva a vytvoriť efektívny mechanizmus parlamentnej kontroly nad ich výkonom,
            
            
               napredovať v pilotnom vykonávaní Európskej charty pre menšinové a regionálne jazyky v 7 lokalitách s cieľom predložiť parlamentu návrh zákona o ratifikácii charty,
            
            
               pokračovať v implementácii zákona o slobodnom prístupe k informáciám,
            
            
               dokončiť reformu inštitúcie ombudsmana zlepšením zákona o ombudsmanovi č. 52 z 3. apríla 2014 v súlade s odporúčaniami Benátskej komisie a finančným zabezpečením podľa parížskych zásad,
            
            
               zabezpečiť fungovanie národného preventívneho mechanizmu proti mučeniu v súlade s článkom 18 ods. 3 Opčného protokolu k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu,
            
            
               ratifikovať protokol č. 12 k Dohovoru o ochrane ľudských práv a základných slobôd,
            
            
            
               Strednodobé priority
            
            
               zabezpečiť uplatňovanie právnych predpisov na ochranu pred diskrimináciou z akýchkoľvek dôvodov, ako aj zákona o zabezpečení rovnosti, a posilňovať kapacity Rady pre prevenciu a odstránenie diskriminácie (ďalej len „Rada pre rovnosť“),
            
            
               zvážiť odporúčania štruktúr a odborníkov Rady Európy týkajúce sa súladu s Rámcovým dohovorom na ochranu národnostných menšín, a po dohode s týmito štruktúrami a odborníkmi ich splniť,
            
            
               zabezpečiť účinné vykonávanie Dohovoru OSN o právach osôb so zdravotným postihnutím vrátane článkov 12 (Rovnosť pred zákonom) a 14 (Sloboda a bezpečnosť osoby),
            
            
               pokračovať v dezinštitucionalizácii detí,
            
            
               zachovávať účinné mimosúdne mechanizmy na urovnávanie sporov v oblasti ľudských práv a základných slobôd,
            
            
               poskytovať aj naďalej prístup k informáciám o právach občanov a primeraných právnych riešeniach,
            
            
               podporovať a zvyšovať povedomie o ľudských právach a boji proti diskriminácii v oblasti súdnictva, presadzovania práva a verejnej správy,
            
            
               uplatňovať zákon z roku 1994 o osobitnom právnom autonómnom postavení Gagauzska na základe odporúčaní Benátskej komisie z roku 2002 a odporúčaní OBSE z roku 2013,
            
            
               pokročiť v prenose riadiacej zodpovednosti za výkon vyšetrovacej väzby z ministerstva vnútra a iných inštitúcií na ministerstvo spravodlivosti,
            
            
            
         
         
            
               Sloboda prejavu
            
            
               Krátkodobé priority
            
            
               pokračovať v práci na zabezpečení slobody prejavu a nezávislosti médií, v súlade s odporúčaniami Rady Európy, Európskej únie a OBSE,
            
            
               nadviazať pravidelný dialóg zameraný na výmenu najlepších postupov v oblasti slobody médií, plurality médií, dekriminalizáciu ohovárania, ako aj na ochranu zdrojov informácií pre novinárov, a kultúrnu rozmanitosť v médiách,
            
            
               prijať nový audiovizuálny kódex, ktorý bude v plnom súlade s odporúčaniami OBSE a Rady Európy v súlade s návrhom z roku 2011,
            
            
               vytvoriť podmienky pre úplnú nezávislosť verejnoprávnych vysielateľov,
            
            
            
               
            
               Spolupráca v oblasti občianskej spoločnosti
            
            
               Krátkodobé priority
            
            
               zapojiť organizácie občianskej spoločnosti vrátane organizácií zastupujúcich zamestnávateľov a odborové organizácie do zhromažďovania informácií a monitorovania politík,
            
            
               prijať stratégiu rozvoja občianskej spoločnosti na obdobie rokov 2017 – 2020,
            
            
            
               Strednodobé priority
            
            
               čoraz viac zapájať občiansku spoločnosť vrátane sociálnych partnerov do procesu navrhovania zákonov a iných dokumentov verejnej politiky,
            
            
               posilniť rámec účasti občianskej spoločnosti vo vývoji a monitorovaní vykonávania verejných politík,
            
            
               propagovať a posilňovať finančnú udržateľnosť občianskej spoločnosti,
            
            
               rozvíjať aktívneho občianskeho ducha a ducha dobrovoľníctva,
            
            
            
               Zlé zaobchádzanie a mučenie
            
         
         
            
               Krátkodobé priority
            
            
               účinne riešiť všetky oznámené prípady zlého zaobchádzania so zadržanými osobami zo strany príslušníkov orgánov presadzovania práva, a to najmä vo vyšetrovacej väzbe,
            
            
               Strednodobé priority
            
            
               zaviesť komplexný rámec politiky na prevenciu a boj proti beztrestnosti na základe usmernení na odstránenie beztrestnosti za závažné porušovanie ľudských práv (Rada Európy, 2011),
            
            
            
               Práva detí
            
            
               Strednodobé priority
            
            
               vykonať akčný plán na roky 2016 – 2020 o stratégii na ochranu dieťaťa na roky 2014 – 2020,
            
            
               Domáce násilie
            
            
               Krátkodobé priority
            
            
               zabezpečiť uplatňovanie súčasného legislatívneho rámca o domácom násilí,
            
            
            
            
               Rovnaké zaobchádzanie
            
            
               Strednodobé priority
            
            
               zabezpečiť harmonizáciu s európskymi normami, pokiaľ ide o zdravotné a bezpečnostné predpisy, pravidlá týkajúce sa materskej dovolenky a pravidlá týkajúce sa zosúladenia rodičovských a pracovných povinností,
            
            
               podporovať účasť žien v rozhodovacích procesoch a verejnom a politickom živote a uskutočňovať cielené činnosti v týchto oblastiach,
            
            
            
               Práva odborových organizácií a základné pracovné normy
            
            
               Strednodobé priority
            
         
         
            
               pokračovať v práci s cieľom zabezpečiť, aby sa práva odborových organizácií a základné pracovné normy dodržiavali v súlade s európskymi normami a dohovormi Medzinárodnej organizácie práce (MOP),
            
            
               pokročiť v zabezpečovaní rodovej rovnosti na trhu práce s osobitným zameraním na nezamestnanosť žien a rozdiel v odmeňovaní žien a mužov,
            
            
               pokročiť v riešení detskej práce,
            
            
               2.3 
                     Zahraničná a bezpečnostná politika
            
            
            
               Cieľom dialógu a spolupráce v oblasti spoločnej zahraničnej a bezpečnostnej politiky (SZBP) je postupná konvergencia vrátane oblasti spoločnej bezpečnostnej a obrannej politiky (SBOP). Dialóg a spolupráca budú zamerané predovšetkým na otázky predchádzania konfliktom a krízového riadenia, regionálnej stability, odzbrojenia, nešírenie zbraní, kontroly zbraní a kontroly vývozu. Spolupráca v tejto oblasti sa bude zakladať na spoločných hodnotách a na spoločnom záujme, pričom bude zameraná na zvýšenie harmonizácie politík a posilnenie ich účinnosti, a to pri využití bilaterálnych, medzinárodných a regionálnych fór. Bude zahŕňať činnosti s cieľom:
            
            
               Krátkodobé priority
            
            
               podpísať Dohodu medzi Európskou úniou a Moldavskom o bezpečnostných postupoch pri výmene utajovaných skutočností,
            
            
               Strednodobé priority
            
            
               pokračovať v podpore mierového riešenia konfliktov a stability a bezpečnosti medzinárodného spoločenstva, a to na základe účinného multilateralizmu,
            
            
               rozvíjať spoluprácu v oblasti sankcií EÚ,
            
            
               podporovať rešpektovanie zásady suverenity a územnej celistvosti, neporušiteľnosti hraníc, ako aj nezávislosti, a to v zmysle ustanovení Charty OSN a Helsinského záverečného aktu OBSE,
            
            
               posilniť praktickú spoluprácu v oblasti predchádzania konfliktom a krízového riadenia, a to uľahčením účasti Moldavska v civilných a vojenských operáciách krízového riadenia realizovaných pod vedením EÚ, poskytovanie konzultácií a odbornej prípravy v oblasti SBOP (na základe rámcovej dohody o účasti platnej od 1. júla 2013, ako aj na základe viacstrannej Skupiny Východného partnerstva pre SBOP),
            
            
               Boj proti terorizmu, nešírenie zbraní hromadného ničenia (ZHN) a boj proti nezákonnému vývozu zbraní
            
            
               Krátkodobé priority
            
            
               uskutočňovať výmenu informácií o teroristických organizáciách, skupinách, ich činnosti a ich podporných sieťach, a to v súlade s medzinárodným právom a právnymi predpismi zmluvných strán a aj prostredníctvom dohody o operatívnej a strategickej spolupráci medzi Moldavskom a Europolom,
            
            
               zabezpečiť, aby zákon na boj proti terorizmu bol založený na ľudských právach a podrobený preskúmaniu Benátskou komisiou,
            
            
               spolupracovať v oblasti uskutočňovania colných kontrol založených na analýze rizík, ktorých cieľom je zaistiť bezpečnosť a ochranu tovaru, ktorý je dovezený, vyvezený alebo v tranzite,
            
            
               asistovať v prevencii terorizmu,
            
            
         
         
            
               Strednodobé priority
            
            
               spolupracovať s cieľom posilniť medzinárodný konsenzus o boji proti terorizmu založený na ľudských právach vrátane právneho vymedzenia teroristických činov,
            
            
               pokračovať v zlepšovaní legislatívneho a regulačného vnútroštátneho rámca v oblasti boja proti terorizmu, a to najmä v súlade s príslušnými dohovormi OSN a Rady Európy, napríklad Dohovorom Rady Európy z roku 2005 o predchádzaní terorizmu (CETS 196) a jeho Dodatkovým protokolom a Dohovorom Rady Európy o praní špinavých peňazí, vyhľadávaní, zaistení a konfiškácii ziskov z trestnej činnosti a o financovaní terorizmu (CETS 198),
            
            
               klásť väčší dôraz na chápanie stimulov radikalizácie a faktorov prispievajúcich k násilnému extrémizmu a boj proti nim,
            
            
               skúmať možnosti pre spoluprácu, a to aj v budovaní kapacít, v oblasti bezpečnosti letectva (vrátane letísk) a ochrany mäkkých cieľov,
            
            
               rozvíjať spôsoby spolupráce v oblasti boja proti obchodovaniu so zbraňami a ničenia zásob,
            
            
               rozvíjať spôsoby spolupráce a výmenu informácií o odhaľovaní a sledovaní nelegálnych zbraní,
            
            
               spolupracovať a prispievať k boju proti šíreniu ZHN a súvisiacich materiálov a ich nosičov dôsledným plnením záväzkov zmluvných strán, ktoré im vyplývajú z medzinárodných zmlúv a dohôd o odzbrojení a nešírení zbraní, ako aj z ďalších príslušných medzinárodných záväzkov, a ich vnútroštátnou implementáciou,
            
            
               vytvoriť účinný systém vnútroštátnej kontroly vývozu a tranzitu tovaru súvisiaceho so ZHN, a to aj pokiaľ ide o kontrolu technológií dvojakého použitia v súvislosti s konečným použitím ZHN, a to pri zavedení účinných sankcií za porušenia kontrol vývozu,
            
            
               riešiť nezákonný obchod s ručnými a ľahkými zbraňami vrátane ich munície, v súlade s platnými medzinárodnými dohodami a rezolúciami Bezpečnostnej rady OSN a v súlade so záväzkami vyplývajúcimi z medzinárodných nástrojov uplatniteľných v tejto oblasti,
            
            
               pokračovať v spolupráci v oblasti kontroly vývozu konvenčných zbraní na základe spoločnej pozície EÚ o kontrole vývozu vojenskej technológie a materiálu,
            
            
            
               Podnesterský konflikt
            
            
               Strednodobé priority
            
            
               udržiavať funkčnosť všetkých existujúcich platforiem dialógu a formátov rokovaní, ktoré sú zamerané na identifikáciu životaschopných riešení problémov, ktorým čelia ľudia na oboch brehoch rieky Dnester, a komplexne a mierovo urovnať podnesterský konflikt na základe zvrchovanosti a územnej celistvosti Moldavska v rámci jeho medzinárodne uznaných hraníc s osobitným postavením podnesterského regiónu,
            
            
               vyvinúť lepšiu víziu urovnania podnesterského konfliktu, v ktorej by sa navrhla atraktívna a vzájomne prijateľná spoločná budúcnosť pre obe strany v opätovne integrovanej krajine,
            
            
               ďalej pokračovať v účinnej spolupráci medzi EÚ a Moldavskom zameranej na urovnanie podnesterského konfliktu a podporovanie opatrení na budovanie dôvery, a to v dohodnutej podobe rozhovorov, ako aj pokiaľ ide o konzultácie o opatreniach pre obdobie po urovnaní konfliktu,
            
            
               posilniť dialóg s cieľom objasniť výhody dohody o pridružení a zabezpečiť jej uplatniteľnosť na celom území Moldavska a zároveň prijať opatrenia na legalizáciu činnosti podnikateľských subjektov z ľavého brehu rieky Dnester,
            
            
               pokračovať v konštruktívnom dialógu v súvislosti so situáciou v centrálnej (podnesterskej) časti moldavsko-ukrajinskej hranice so všetkými relevantnými stranami,
            
            
         
         
            
               Medzinárodný trestný súd
            
            
               Krátkodobé priority
            
            
               vykonať Rímsky štatút Medzinárodného trestného súdu a súvisiace nástroje, a to s náležitým ohľadom na zachovanie svojej integrity.
            
            
               2.4
                     Spolupráca v oblasti slobody, bezpečnosti a spravodlivosti
            
            
            
               Očakáva sa, že Moldavsko bude neustále spĺňať požiadavky stanovené v štyroch blokoch akčného plánu o liberalizácii víz zo 16. decembra 2010. Účinné a udržateľné vykonávanie všetkých referenčných hodnôt obsiahnutých v akčnom pláne vrátane hodnôt v bloku 3 (Verejný poriadok a bezpečnosť) je veľmi dôležité pre udržanie bezvízového režimu s EÚ. V súlade s revidovaným mechanizmom pozastavenia oslobodenia od vízovej povinnosti
                  1
                sa môže bezvízové cestovanie pozastaviť v prípadoch, ak už nie je splnená jedna alebo viac referenčných hodnôt. V prípade odôvodnených obáv týkajúcich sa splnenia konkrétnych referenčných hodnôt akčného plánu Moldavsko na požiadanie poskytne Európskej únii informácie.
            
            
               Okrem toho, zmluvné strany berú riadne na vedomie odporúčania získané po misiách partnerského hodnotenia organizovaných v rokoch 2015 a 2016, ktoré boli zamerané na posúdenie odvetví súdnictva, boja proti korupcii a boja proti praniu špinavých peňazí v Moldavsku. V tomto zmysle sa Moldavsko zaväzuje používať uvedené odporúčania spolu s inými odporúčaniami EÚ, ako aj s inými odporúčaniami medzinárodných organizácií, na rozvoj politických dokumentov po roku 2016 v oblasti súdnictva a boja proti korupcii a v politickom dokumente po roku 2017 v oblasti boja proti praniu špinavých peňazí.
            
            
               Zmluvné strany budú okrem toho spolupracovať v oblastiach uvedených ďalej s cieľom:
            
            
               Ochrana osobných údajov
            
            
               Strednodobé priority
            
            
               pokračovať v harmonizácii vnútroštátneho právneho rámca v oblasti ochrany osobných údajov s právom EÚ s osobitným ťažiskom na nariadení 2016/679 (všeobecné nariadenie o ochrane údajov),
            
            
               pokračovať vo vykonávaní právneho rámca ochrany osobných údajov vo všetkých odvetviach s cieľom zabezpečiť vysokú úroveň ochrany údajov v súlade s európskymi nástrojmi a normami,
            
            
               pokračovať v posilňovaní budovania kapacít Národného centra pre ochranu osobných údajov.
            
            
               
            
               Boj proti organizovanej trestnej činnosti
            
            
               Krátkodobé priority
            
            
               vymedziť a rozdeliť za jasných podmienok, aké sú zodpovednosti a právomoci polície, ktoré sa vykonajú na účel zhromažďovania spravodajských informácií a zberu a využívania (forenzných) dôkazov,
            
            
               vytvoriť a účinne zlepšovať systém finančných vyšetrovaní zameraných na vyhľadávanie, zhabanie a konfiškáciu majetku pochádzajúceho z organizovanej trestnej činnosti,
            
            
               Strednodobé priority
            
            
               vykonať koncepciu polície na základe spravodajských informácií, ktorá si vyžaduje dobre rozvinutý systém analýzy a riadenia rizík a hrozieb (uplatnená metodika Europolu v kontexte jeho hodnotenia hrozieb závažnej a organizovanej trestnej činnosti – SOCTA). Zaradiť rozvoj vzťahov polície s obyvateľstvom a používanie SIM (špeciálnych vyšetrovacích prostriedkov),
            
         
         
            
               pracovať spoločne na zabezpečení postupného a širšieho používania relevantných nástrojov a služieb Interpolu.
            
            
               Reforma polície
            
            
               Krátkodobé priority
            
            
               dokončiť zriadenie zodpovednej, spoľahlivej a účinnej policajnej organizácie integrovanej do ministerstva vnútra. Politické vedenie ministerstva bude obmedzené na stanovenie strategických priorít a všeobecných politík policajných síl. Pokiaľ ide o operačné činnosti policajných síl, nebude existovať právo príkazov ani zákazov,
            
            
               podporiť vlastnú zodpovednosť a posilniť nezávislosť polície,
            
            
               zriadiť nezávislý orgán (napr. parlamentnú komisiu), ktorá sa náležite zaoberá štrukturálnymi nedostatkami (prípadmi policajného násilia, podvodu, korupcie a inými) polície,
            
            
               Strednodobé priority
            
            
               pokračovať vo vykonávaní stratégie rozvoja polície na roky 2016 – 2020 s osobitným zameraním na modernizáciu policajných síl z hľadiska a) riadenia ľudských zdrojov, b) techník riadenia a c) prevádzkových spôsobilostí (rešpektovanie základných ľudských práv v zaobchádzaní s osobami zadržanými políciou, rozvoj účinných vzťahov polície so širokou verejnosťou, aktualizáciu jej prostredia IKT, zlepšenie schopností v oblasti vyšetrovania miest trestných činov a ďalší rozvoj protikorupčnej stratégie polície),
            
            
            
               prijať rozvojovú stratégiu pre jednotky karabinierov a zabezpečiť pokrok vo vykonávaní stratégie,
            
            
            
               zaviesť účinný systém na ochranu svedkov (špecializovaný útvar) a poskytnúť potrebné záruky svedkom, aby boli chránení pred zastrašovaním a fyzickými hrozbami,
            
            
               propagovať kultúru integrity a etických hodnôt v rámci celého ministerstva vnútra a polície. Vyvinúť pravidlá a normy správania na prevenciu a účinné sankcionovanie pochybení polície. Vytvoriť nástroje na posúdenie efektívnosti a účinnosti činností polície,
            
            
               zriadiť Spoločné stredisko odbornej prípravy v oblasti presadzovania práva (JLETC) s cieľom zabezpečiť primeranú základnú a odbornú prípravu a odbornú prípravu špecializovanú na služby vrátane vysoko špecializovanej odbornej prípravy v prípade potreby. Na základe pracovnej dohody medzi Moldavskom a Európskou policajnou akadémiou (CEPOL) z roku 2012 JLETC nadviaže úzky prevádzkový vzťah s CEPOL,
            
            
               zlepšiť podmienky zadržania v rámci polície,
            
            
               zlepšiť reagovanie v rámci rýchlej reakcie.
            
            
               
            
               Policajná spolupráca a databázy
            
            
               Krátkodobé priority
            
            
               ďalej rozvíjať automatizovanú centralizovanú databázu s údajmi o vyšetrovaní aj trestnom stíhaní (vnútroštátne elektronické systémy správy prípadov), aby sa predišlo riziku prekrývania prípadov trestnej činnosti a neschopnosti nájsť súvislosti medzi prípadmi, ktoré majú často značný geografický a dokonca medzinárodný záber. Takýto systém by v ideálnom prípade pokrýval všetky časti reťazca vyšetrovania/trestného stíhania, vrátane informácií o vyhľadávaní, zmrazení a konfiškácii majetku,
            
         
         
            
               pokračovať v zlepšovaní národného štatistického nástroja zavedeného na meranie miery kriminality a miery ukončenia prípadov. Mal by sa účinne používať ako riadiaci nástroj pri príprave nových politických priorít,
            
            
               Strednodobé priority
            
            
               zabezpečiť, aby v rámci jednotnej administratívnej štruktúry (jednotné kontaktné miesto) mali centrálne útvary pre medzinárodnú policajnú spoluprácu (národná jednotka Europolu, útvar SIRENE, národná ústredňa Interpolu) prístup k relevantným vnútroštátnym a medzinárodným databázam,
            
            
               posilniť (kvalitatívne a kvantitatívne) spoluprácu a výmenu údajov medzi Moldavskom a Europolom v cezhraničných trestných veciach.
            
            
            
               Boj proti nezákonným drogám
            
            
               Krátkodobé priority
            
            
               zúčastňovať sa európskej informačnej siete pre drogy a drogovú závislosť (Reitox) Európskeho monitorovacieho centra pre drogy a drogovú závislosť (EMCDDA) a príslušných zasadnutí expertov organizovaných EMCDDA,
            
            
               vykonávať jasné prideľovanie úloh a koordináciu medzi orgánmi zodpovednými za zníženie dopytu po drogách, ako aj medzi orgánmi zapojenými do znižovania ponuky drog,
            
            
               Strednodobé priority
            
            
               rozšíriť koordináciu na všetky aspekty protidrogovej politiky vrátane sociálnych aspektov a aspektov verejného zdravia, opatrení na presadzovanie, medzinárodnej spolupráce a politiky v oblasti mládeže,
            
            
               schváliť a vykonávať národný akčný plán na roky 2017 – 2018 týkajúci sa realizácie národnej protidrogovej stratégie na roky 2011 – 2018.
            
            
               Obchodovanie s ľuďmi
            
            
               schváliť a vykonávať národnú stratégiu na prevenciu a boj proti obchodovaniu s ľuďmi na roky 2017 – 2022, ktorá sa bude vzťahovať aj na vnútroštátny referenčný systém,
            
            
               pokračovať v zjednodušení informačného toku zlepšením komunikácie a spolupráce medzi Europolom a moldavskými národnými viacodvetvovými útvarmi presadzovania práva, ako aj medzi samotnými moldavskými národnými viacodvetvovými útvarmi presadzovania práva,
            
            
               zabezpečiť budovanie kapacít v inštitúciách presadzovania práva na účely zabezpečenia spolupráce s agentúrami EÚ v prevencii a boji proti obchodovaniu s ľuďmi.
            
            
            
               Boj proti sexuálnemu zneužívaniu a sexuálnemu vykorisťovaniu detí
            
            
               posilniť schopnosť príslušného vyšetrovacieho útvaru v snahách o identifikáciu detských obetí sexuálneho zneužívania, najmä detskej pornografie,
            
            
               zriadiť štruktúry na vykonávanie individuálneho posúdenia každej konkrétnej detskej obete sexuálneho zneužívania s cieľom stanoviť osobitnú pomoc a podporu,
            
         
         
            
               zabezpečiť osobitného zástupcu pre detské obete sexuálneho zneužívania, ak nositelia rodičovských práv a povinností nesmú zastupovať dieťa z dôvodu konfliktu záujmov alebo ak je dieťa bez sprievodu, alebo je oddelené od rodiny,
            
            
               sprístupniť náležité intervenčné opatrenia alebo programy na riadenie individuálneho rizika spojeného so všetkými obvinenými páchateľmi sexuálneho zneužívania alebo vykorisťovania detí.
            
            
            
               
            
               Boj proti počítačovej kriminalite
            
            
               Krátkodobé priority
            
            
               posilniť spoluprácu s EC3 Europolu,
            
            
            
               Strednodobé priority
            
            
               investovať do budovania kapacít (vrátane kapacít orgánov trestného súdnictva), know-how a špecializácie v boji proti počítačovej kriminalite, a to aj zohľadnením spojenia s riešením hybridných hrozieb (akcie osobitne zamerané na počítačovú kriminalitu, bilaterálne programy v oblasti súdnictva/polície),
            
            
               posilniť spoluprácu v boji proti počítačovej kriminalite a sexuálnemu vykorisťovaniu detí zladením priorít a zjednodušením komunikácie,
            
            
               preskúmať možnosti spolupráce osobitne v oblasti ochrany kritických infraštruktúr,
            
            
               posilniť spoluprácu na zlepšenie odolnosti proti počítačovej kriminalite a pripravenosti na ňu; zriadiť tímy reakcie na počítačovú pohotovosť (CERT), zjednodušiť rozvoj národnej stratégie počítačovej bezpečnosti, podporovať verejno-súkromné partnerstvá,
            
            
               spolupracovať na zabezpečení vykonávania opatrení na budovanie počítačovej dôvery OBSE, ktorých cieľom je zvýšiť transparentnosť a spoluprácu na regionálnych a nižších regionálnych úrovniach,
            
            
               uplatňovať Budapeštiansky dohovor, najmä pokiaľ ide o procesné právo na účel vnútroštátnych vyšetrovaní, verejno-súkromnú spoluprácu a medzinárodnú spoluprácu.
            
            
               Prevencia a boj proti korupcii a konfliktom záujmov
            
            
               Krátkodobé priority
            
            
               prijať zákon o integrite, do predmetu pôsobnosti ktorého bude patriť sektor verejnej správy, a to po porade s organizáciami občianskej spoločnosti,
            
            
            
               vykonať zákon, ktorým sa od všetkých príslušných úradníkov vyžaduje predkladanie majetkových priznaní a nahlasovanie potenciálnych konfliktov záujmov, a zabezpečiť účinné vykonávanie postupu presadzovania. Správnosť obsahu majetkových priznaní/vyhlásení o potenciálnych konfliktoch záujmov by mal posudzovať Národný orgán pre integritu (NIA) a súvisiace trestné vyšetrovanie by malo vykonávať Národné protikorupčné centrum (CNA). Posúdenia by mali byť náležite zoradené podľa priority, s hlavným ťažiskom na priznania a vyhlásenia na vysokej úrovni vrátane sudcov a prokurátorov,
            
         
         
            
            
               zabezpečiť dostatočné opatrenia v nadväznosti na podozrivé priznania a vyhlásenia a systematicky uplatňovať sankcie (pokuty, disciplinárne opatrenia a iné) v prípade nepravdivých vyhlásení alebo priznaní, oneskorených vyhlásení alebo priznaní, alebo nepriznania majetku. Bremeno dokazovania pôvodu peňazí alebo majetku musí znášať daný činiteľ. Pokračovať v uverejňovaní majetkových priznaní,
            
            
            
               prijať zákony o primeraných odrádzajúcich sankciách za korupciu a o obmedzení imunity v trestnom a správnom konaní,
            
            
            
               prijať a začať účinne vykonávať novú stratégiu boja proti korupcii ako strategický nástroj navrhnutý na prevenciu a obmedzenie korupcie v súlade s hodnotami a normami EÚ. Posilniť kapacity monitorovacej skupiny pre implementáciu národnej stratégie boja proti korupcii v úzkej spolupráci s parlamentom a občianskou spoločnosťou,
            
            
            
               zabezpečiť účinnú spoluprácu a poskytovanie pomoci príslušným inštitúciám a orgánom EÚ vrátane Európskeho úradu pre boj proti podvodom (OLAF), pokiaľ ide o kontroly na mieste a hospodárenie s prostriedkami EÚ poskytovanými v súlade s príslušnými pravidlami a postupmi, resp. kontrolu hospodárenia s nimi.
            
            
            
               Strednodobé priority
            
            
               zlepšiť mechanizmus pre koordináciu a spoluprácu v boji proti korupcii medzi protikorupčnými agentúrami, ako sú CNA, NIA, generálna prokuratúra, útvar vnútornej ochrany a boja proti korupcii ministerstva vnútra a spravodajská a bezpečnostná služba,
            
            
            
               vytvoriť účinný mechanizmus koordinácie v boji proti korupcii, proti praniu špinavých peňazí a proti financovaniu terorizmu v rámci verejnej správy na úrovni vlády,
            
            
            
               vyvinúť transparentné mechanizmy menovania založené na schopnostiach a odbornosti pre Radu pre integritu, riadiacich a bezpečnostných inšpektorov Národného orgánu pre integritu s cieľom zabezpečiť, aby bol Národný orgán pre integritu nezávislý a bez akýchkoľvek politických vplyvov. Zabezpečiť, aby mal Národný orgán pre integritu prístup k potrebným registrom vrátane všetkých štátnych a súkromných záznamov s cieľom zabezpečiť efektívne overenie majetku a osobných záujmov. Zabezpečiť zastúpenie občianskej spoločnosti v Rade pre integritu,
            
            
            
               posilniť úlohu národného antikorupčného centra CNA v boji proti korupcii s cieľom prinášať konkrétne výsledky. Zabezpečiť, aby malo dostatočný rozpočet a ľudské zdroje, jasné povinnosti, dostatočné právomoci a potrebnú samostatnosť a aby bolo chránené pred nenáležitými politickými vplyvmi a aby dobre spolupracovalo s inými inštitúciami presadzovania práva zapojenými do boja proti korupcii, najmä s protikorupčnou prokuratúrou,
            
            
            
               pokračovať vo zvyšovaní informovanosti o rôznych formách a typoch korupcie a o tom, ako im predchádzať. Pravidelne by sa mali uskutočňovať informačné kampane. Komunikačné nástroje a stratégie musia byť prispôsobené príslušnému publiku a ich účinok sa musí pravidelne hodnotiť,
            
            
         
         
            
               zlepšiť systém vyšetrovania a stíhania vysokopostavených činiteľov za prípady korupcie a zabezpečiť transparentnosť a nestrannosť súdneho konania, okrem iného vytvorením podmienok pre pokrytie otvorenými médiami. V tejto súvislosti smere obmedziť rozsah práce protikorupčnej prokuratúry na korupciu na vysokej úrovni a posilniť jej spôsobilosti v boji proti korupcii na vysokej úrovni,
            
            
               dosiahnuť hmatateľnejšie výsledky v boji proti korupcii zlepšením záznamov orgánov bojujúcich proti korupcii účinnejšími sankciami a skutočnými trestami, osobitne proti vysokopostaveným činiteľom,
            
            
               rozvinúť a zlepšiť komplexný a jednotný legislatívny rámec na podporu integrity vo verejnom sektore,
            
            
               dôkladne vyšetrovať bankové podvody s cieľom vymôcť spreneverené peniaze a pravidelne podávať správu o pokroku vo vyšetrovaní transparentným spôsobom,
            
            
               podeliť sa o správu spoločnosti Kroll o druhej fáze s EÚ,
            
            
               zabezpečiť funkčnú spoluprácu systému elektronickej bezpečnosti so všetkými štátnymi a súkromnými záznamami potrebnými pre efektívne overenie majetku a osobných záujmov,
            
            
               zabezpečiť postupný prechod na elektronické predkladanie vyhlásení,
            
            
               posilniť systém pravidelného antikorupčného sebahodnotenia.
            
            
               Boj proti praniu špinavých peňazí, financovaniu terorizmu a finančnej trestnej činnosti
            
            
               Krátkodobé priority
            
            
               prepojiť právne predpisy so štvrtou smernicou o praní špinavých peňazí a financovaní terorizmu,
            
            
            
               zabezpečiť, aby nové právne predpisy o liberalizácii kapitálu a fiškálnej stimulácii, ako aj o úprave a dokončení legislatívnych aktov boli v súlade so záväzkami Moldavska vyplývajúcimi z dohody o pridružení,
            
            
            
               zvýšiť odborné a prevádzkové kapacity finančnej spravodajskej jednotky s cieľom účinne vykonávať všetky úlohy v oblasti boja proti praniu špinavých peňazí a financovaniu terorizmu, najmä zlepšovaní finančného spravodajstva,
            
            
            
               finančná spravodajská jednotka by mala čoraz viac a aktívne bojovať proti údajnému praniu špinavých peňazí a financovaniu terorizmu a začať s orgánmi, na ktoré sa vzťahuje povinnosť podávať správy, ktoré systematicky nahlasujú podozrivé transakcie, ktoré by mali byť sankcionované v prípade nepodania správy,
            
            
               posilniť preventívny režim zaistenia umožnením, aby relevantné nahlasujúce subjekty mali právomoc pozastaviť podozrivé finančné transakcie,
            
            
               zriadiť vnútroštátnu službu na vymáhanie majetku, ktorou sa prostredníctvom lepšej spolupráce propaguje čo najrýchlejšie sledovanie majetku (a to v rámci celej EÚ) pochádzajúceho z trestnej činnosti,
            
            
                Strednodobé priority
            
         
         
            
               vykonávať celkovú politiku/stratégiu pre finančnú trestnú činnosť a finančné vyšetrovanie, ktorá by zahŕňala všetky príslušné orgány vrátane prokuratúry, zameranú na zrýchlenie zložitých a zdĺhavých vyšetrovaní v oblasti finančnej trestnej činnosti. Zaradiť koncepciu finančných vyšetrovaní a tvorbu politiky na základe spravodajských informácií v stratégii s cieľom umožniť aktívne opatrenia presadzovania na základe analýzy údajov,
            
            
               zlepšiť a vykonať odolný legislatívny rámec boja proti praniu špinavých peňazí a financovaniu terorizmu, ktorý je v súlade s rezolúciami Bezpečnostnej rady OSN a odporúčaniami FATF a v súlade s výsledkami vzájomných hodnotení v rámci výboru expertov pre vyhodnocovanie opatrení proti praniu špinavých peňazí (MONEYVAL),
            
            
               zaviesť spoľahlivé a ambiciózne právne predpisy týkajúce sa zhabania a konfiškácie majetku, ktoré presahujú minimálne normy stanovené na úrovni EÚ a teda zahŕňajú napr. aj ustanovenia o konfiškácii, ktorá nie je založená na predchádzajúcom odsúdení (alebo o civilnej konfiškácii),
            
            
               zlepšiť prevádzkovú spoluprácu v oblasti konfiškácie, vymáhania majetku a správy majetku prostredníctvom účinnej komunikácie a výmeny najlepších postupov medzi moldavským úradom pre vymáhanie majetku a EÚ,
            
            
               zlepšiť prevádzkovú spoluprácu medzi finančnými spravodajskými, policajnými, finančnými inšpekčnými, daňovými a colnými službami a jednotkami prostredníctvom interoperability a výmen údajov (napríklad na základe dohôd na mieru o výmene údajov). Na uľahčenie operačnej spolupráce by sa mali vymenovať styční dôstojníci. Mali by sa zvážiť možnosti dočasnej výmeny členov personálu na účely odbornej prípravy,
            
            
               v spolupráci so Spoločným strediskom odbornej prípravy v oblasti presadzovania práva (pozri vyššie) vytvoriť programy odborného vzdelávania s jasným procesom akreditácie pre vyšetrovateľov a analytikov finančnej trestnej činnosti a umožniť kolegom z iných oblastí, aby sa zúčastňovali odbornej prípravy v oblasti finančných vyšetrovaní, a podnecovať ich k tomu. Význam finančného vyšetrovania by sa mal náležite odraziť v odbornej príprave vyšetrovateľov, prokurátorov a sudcov,
            
            
               rozvinúť usmernenia a pokyny pre orgány, na ktoré sa vzťahuje povinnosť podávať správy, ktoré systematicky nahlasujú podozrivé transakcie s cieľom zlepšiť účinnosť vykonávania právnych predpisov týkajúcich sa boja proti praniu špinavých peňazí a financovaniu terorizmu.
            
            
            
               Spolupráca v oblasti migrácie, azylu a riadenia hraníc
            
            
               Migrácia a azyl
            
            
               Krátkodobé priority
            
            
               pokračovať vo vykonávaní readmisnej dohody medzi EÚ a Moldavskom a naďalej poskytovať pomoc v záujme opätovnej integrácie občanov Moldavska,
            
            
               pokračovať v poskytovaní informácií, ktorých cieľom je objasniť práva a povinnosti bezvízového cestovania vrátane informácií o pravidlách, ktorými sa upravuje prístup na trh práce EÚ (aj prostredníctvom imigračného portálu EÚ), o rámci EÚ o zákonnej migrácii (smernice o podmienkach vstupu a pobytu určitých kategórií štátnych príslušníkov tretích krajín) a o zodpovednosti za zneužívanie práv v bezvízovom režime, ako aj o právach a povinnostiach týkajúcich sa systémov zdravotníctva členských štátov EÚ,
            
            
               pokračovať v rozvoji praktickej spolupráce v rámci partnerstva v oblasti mobility medzi EÚ a Moldavskom,
            
            
               Strednodobé priority
            
            
               podporiť a zlepšiť spoluprácu v rámci partnerstva v oblasti mobility medzi EÚ a Moldavskom aktívnou účasťou členských štátov EÚ s osobitným ťažiskom na časti migrácie a rozvoja,
            
            
               posilniť existujúcu infraštruktúru (vrátane zariadení určených na zaistenie) a personálne obsadenie zodpovedných orgánov s cieľom zabezpečiť účinný návrat osôb s neoprávneným pobytom a/alebo osôb, ktoré nelegálne prechádzajú cez územie Moldavska, zabezpečiť dodržiavanie ľudských práv zaistených prisťahovalcov, a rozvíjať integračný rámec,
            
            
               posilniť činnosť úradu pre migráciu a azyl ako hlavného aktéra v systéme počítania a riadenia migračných tokov, a to: 1. posilnením právneho rámca, podmienok prijímania a dokumentácie cudzincov, 2. posilnením regionálnych služieb v boji proti nezákonnému pobytu cudzincov a v počítaní cudzincov, 3. zlepšením infraštruktúry, ako aj pridelením potrebných finančných a ľudských zdrojov,
            
            
               pokračovať v posilňovaní systému zberu a analýzy údajov o migračných tokoch a azyle aktualizáciou rozšíreného migračného profilu a pokračovať vo vypracúvaní hodnotiacich správ o analýze rizika v oblasti migrácie a azylu,
            
            
               pokračovať v účinnom vykonávaní právnych predpisov o azyle, ktoré poskytujú stabilný rámec pre ochranu osôb, ktoré potrebujú medzinárodnú ochranu, s posilnením infraštruktúry prijímacieho centra pre žiadateľov o azyl,
            
         
         
            
               vyškoliť štátnych zamestnancov, zamestnancov ministerstva vnútra a sudcov v oblasti azylu a migrácie,
            
            
               presadzovať integrovaný prístup v oblasti diaspóry a konsolidovať kapacity vnútroštátnych a miestnych orgánov v záležitostiach súvisiacich s diaspórou,
            
            
               rozvíjať účinnejšie spôsoby propagovania cirkulujúcej migrácie.
            
            
            
               Riadenie hraníc
            
            
               Krátkodobé priority
            
            
               ďalej posilňovať riadenie hraníc a udržať vysokú kvalitu hraničných kontrol a hraničného dozoru, rozšíriť a skvalitniť pevné a mobilné kamerové systémy,
            
            
               rozšíriť spoločné riadenie hraníc na hraniciach Moldavsko – EÚ,
            
            
               Strednodobé priority
            
            
               naďalej disponovať primeranou infraštruktúrou, technickým vybavením, informačnými systémami a finančnými a ľudskými zdrojmi, v súlade so stratégiou a akčným plánom Moldavska v oblasti integrovaného riadenia hraníc (IBM),
            
            
               naďalej posilňovať spoluprácu v riadení hraníc s Európskou agentúrou pre pohraničnú a pobrežnú stráž (Frontex),
            
            
               implementovať iniciatívy cezhraničnej spolupráce a konsolidovať spoluprácu s členskými štátmi EÚ s cieľom prispieť k obohateniu a zväčšeniu spoločného súboru predhraničných spravodajských informácií EUROSUR riadeného agentúrou Frontex zriadením regionálnej siete s Rumunskom a inými krajinami v regióne,
            
            
               modernizovať situačný obraz na vnútroštátnej a miestnej úrovni posilnením analýzy rizík, analýzy informácií a výmeny informácií s vnútroštátnymi a medzinárodnými partnermi.
               
            
               Právna spolupráca
            
            
               Strednodobé priority
            
            
               posilniť (kvalitatívne a kvantitatívne) spoluprácu medzi Moldavskom a Eurojustom v cezhraničných trestných veciach,
            
            
               ďalej posilňovať justičnú spoluprácu v občianskych a obchodných veciach, a to:
            
            
               –pristúpením k mnohostranným dohovorom o občianskoprávnej justičnej spolupráci, a najmä k Dohovoru o vykonávaní dôkazov v cudzine v občianskych a obchodných veciach z roku 1970, ako aj vykonávaním týchto dohovorov,
            
            
               –pristúpením k mnohostranným dohovorom o ochrane detí, a to predovšetkým k dohovorom Haagskej konferencie medzinárodného práva súkromného v oblasti rodinného práva, ako aj vykonávaním týchto dohovorov,
            
            
               –vytváraním podmienok na pristúpenie k Dohovoru o právomoci, rozhodnom práve, uznávaní, výkone a spolupráci v oblasti rodičovských práv a povinností a opatrení na ochranu dieťaťa z roku 1996, ako aj vykonávaním tohto dohovoru, a to najmä prostredníctvom hodnotenia národných kapacít a zdrojov,
            
         
         
            
               posilnením justičnej spolupráce v trestných veciach prostredníctvom pristúpenia k príslušným dohovorom, a to najmä dohovorom Rady Európy, ako aj ich vykonávaním.
            
            
               2.5
                     Obchod a záležitosti súvisiace s obchodom (prehĺbená a komplexná zóna voľného obchodu)
            
            
            
               Prehĺbená a komplexná zóna voľného obchodu tvorí rozsiahlu časť dohody o pridružení. Očakáva sa preto, že vykonaniu tejto časti, obsiahnutej v hlave V (obchod a obchodné záležitosti) dohody, bude pridelená priorita zodpovedajúca jej dôležitosti v celkovom kontexte dohody o pridružení a v rámci vzťahov medzi EÚ a Moldavskom.
            
            
               Obchod s tovarom
            
            
               Zmluvné strany budú spolupracovať v záujme uplatňovania ustanovení o prístupe na trh pre tovar vrátane energie, a to najmä prostredníctvom spoločných konzultácií, s cieľom:
            
            
               Krátkodobé priority
            
            
               dosiahnuť ďalšie zlepšenie v oblasti obchodnej štatistiky a štatistiky bilancie dodávok, s cieľom umožniť, aby zmluvné strany správne uplatňovali mechanizmus na zabránenie obchádzania dohodnutých pravidiel,
            
            
               spolupracovať v súvislosti s realizáciou plánu na zlepšenie konkurencieschopnosti Moldavska,
            
            
               vymieňať si informácie o aktuálnom dianí v Moldavsku v rámci problematiky prístupu na trh a jeho politiky v oblasti prístupu na trh,
            
            
               vykonať opatrenia na zlepšenie podnikateľského prostredia pre prevádzkovateľov obchodných podnikov,
            
            
               Strednodobé priority
            
            
               zvýšiť vývoznú kapacitu Moldavska, a to aj spustením schém finančnej a nefinančnej podpory (grantov) rozvoja vývozu pre jednotlivé spoločnosti,
            
            
               posilniť spoluprácu medzi EÚ a Moldavskom v procese prípravy a vykonávania právnych predpisov, ktoré môžu byť potrebné na vykonanie ustanovení o prehĺbenej a komplexnej zóne voľného obchodu,
            
            
               zabezpečiť súlad s ustanoveniami o energetike súvisiacimi s obchodom,
            
            
               vykonať vývozné prvky na roky 2018 – 2020 národnej stratégie pre prilákanie investícií a podporu vývozu (NSIAEP) na roky 2016 – 2020 vrátane hodnotenia tejto stratégie v polovici trvania v roku 2018.
            
            
               Technické predpisy, normalizácia a súvisiaca infraštruktúra
            
            
               Zmluvné strany budú spolupracovať s cieľom dosiahnuť súlad s technickými predpismi EÚ, ako aj s úpravou EÚ v oblasti normalizácie, metrológie, akreditácie, postupov posudzovania zhody a systému dohľadu nad trhom, ako sa stanovuje v dohode o pridružení a konkrétnejšie v jej časti o prehĺbenej a komplexnej zóne voľného obchodu.
            
            
               V rámci tejto prípravy sa budú realizovať činnosti s cieľom:
            
            
               Krátkodobé priority
            
         
         
            
               vymieňať si informácie o plnení záväzkov týkajúcich sa aproximácie vnútroštátnych právnych predpisov k acquis Únie, ktoré sú stanovené v príslušných prílohách k dohode, a o jej vykonávaní,
            
            
               posilniť administratívne kapacity príslušných vládnych orgánov, inštitúcií a agentúr,
            
            
               Strednodobé priority
            
            
               rozvíjať infraštruktúru súvisiacu so správou v oblasti technických predpisov, normalizácie, metrológie, akreditácie, postupov posudzovania zhody a systému dohľadu nad trhom, a to vrátane vytvorenia vnútroštátneho informačného systému,
            
            
               rozvíjať alebo zlepšiť spoluprácu a v prípade potreby získať členstvo v relevantných medzinárodných organizáciách a organizáciách EÚ, ako je EURAMET, EA, CEN, CENELEC, ETSI, WELMEC,
            
            
               vymieňať si informácie o iných relevantných aspektoch plánov Moldavska v oblasti technických prekážok obchodu, ako aj o príslušných časových harmonogramoch;
            
            
               navrhnúť a vykonať v spolupráci s orgánmi zastupujúcimi súkromný sektor Moldavska hĺbkové informačné, poradenské a konzultačné kampane/opatrenia s cieľom pomôcť moldavskej podnikateľskej komunite lepšie chápať pravidlá EÚ pre výrobky a požiadavky na umiestňovanie výrobkov na trh,
            
            
               spolupracovať v rámci procesu prípravy uzatvorenia dohody o posudzovaní zhody a uznávaní priemyselných výrobkov (ACAA).
            
            
               Sanitárne a fytosanitárne opatrenia
            
            
               Zmluvné strany budú spolupracovať na zladení sanitárnych a fytosanitárnych noriem Moldavska pre potraviny, krmivá, zdravie rastlín a zdravie a dobré životné podmienky zvierat, s právnymi predpismi a praxou EÚ, a to v súlade s ustanoveniami príslušných príloh k dohode o pridružení. Táto spolupráca bude zahŕňať prácu s cieľom:
            
            
               Krátkodobé priority
            
            
               zjednodušiť certifikáciu dovozu/vývozu agropotravinárskych výrobkov,
            
            
               rozvinúť a vykonať stratégiu pre bezpečnosť potravín na roky 2017 – 2022,
            
            
               posilniť spoluprácu medzi Štátnou agentúrou pre bezpečnosť potravín a ministerstvom poľnohospodárstva s cieľom pripraviť a vykonať legislatívne reformy v oblasti sanitárnych a rastlinolekárskych opatrení,
            
            
               posilniť administratívne kapacity prostredníctvom odbornej prípravy pracovníkov príslušných vládnych a výkonných orgánov a agentúr v záujme vytvorenia a vykonania právnych predpisov v súlade s právom EÚ,
            
            
               organizovať s príslušnými agentúrami, podnikmi a MVO informačné kampane s cieľom ozrejmiť podmienky prístupu na trh EÚ, a s občianskou spoločnosťou informačné kampane zamerané na problematiku spotrebiteľských aspektov bezpečnosti potravín a krmív (systém rýchleho varovania pre potraviny a krmivá RASFF),
            
            
               získať akreditáciu pre všetky laboratóriá zapojené do oficiálnych kontrol medzinárodných noriem, aby spĺňali požiadavky sanitárnych a rastlinolekárskych opatrení pre vývoz a zvýšili bezpečnosť potravín na vnútornom trhu Moldavska,
            
            
               Strednodobé priority
            
            
               reorganizovať a rozvinúť kapacity Štátnej agentúry pre bezpečnosť potravín na základe ustanovení budúcej novej stratégie pre bezpečnosť potravín na roky 2017 – 2022,
            
            
               dokončiť realizáciu aktuálnej stratégie Moldavska pre bezpečnosť potravín, s osobitným zameraním na kvalitu právnych predpisov a kapacity v oblasti presadzovania práva a riešenia zistených nedostatkov,
            
         
         
            
               prispôsobiť vnútroštátne zákony acquis Únie uvedenému v príslušných prílohách k dohode a zabezpečiť ich účinné uplatňovanie a presadzovanie,
            
            
               ďalej zlepšovať infraštruktúru a súvisiace kapacity potrebné na uplatňovanie právnych predpisov, najmä v oblastiach zdravia zvierat, zdravia rastlín, laboratórií plniacich úlohy na úseku bezpečnosti potravín a hraničných inšpekčných staníc, a to v súlade s požiadavkami EÚ,
            
            
               dokončiť prácu na vytvorení systému včasného varovania pre potraviny a krmivá, zdravie zvierat a zdravie rastlín.
            
            
               Uľahčenie v oblasti ciel a obchodu
            
            
               Zmluvné strany budú spolupracovať s cieľom zosúladiť právne predpisy Moldavska s právom EÚ, colnými plánmi EÚ a medzinárodnými normami uvedenými v zozname vymedzenom v kapitole 5 a v príslušných prílohách k dohode o pridružení. Táto spolupráca bude zahŕňať prácu s cieľom:
            
            
               Krátkodobé priority
            
            
               zladiť právne predpisy Moldavska s colným kódexom Európskej únie,
            
            
            
               pokračovať vo vykonávaní strategického rámca pre colnú spoluprácu,
            
            
               pokračovať v modernizácii colnej služby Moldavska a jej infraštruktúry a zorganizovať odbornú prípravu zamestnancov, najmä s cieľom posilniť kultúru bez korupcie a zameranú na služby,
            
            
               vypracovať plán pristúpenia Moldavska k Dohovoru o spoločnom tranzitnom režime a zostaviť projektový tím,
            
            
               zintenzívniť dialóg v oblasti boja proti podvodom s cieľom zabrániť nezákonnému obchodu, a to aj pokiaľ ide o výrobky podliehajúce spotrebnej dani, a to najmä prostredníctvom posilnenej spolupráce podľa protokolu o vzájomnej administratívnej pomoci v colných záležitostiach,
            
            
               zabezpečiť účinné presadzovanie právnych predpisov Moldavska o ochrane zemepisných označení a práv duševného vlastníctva (PDV) a poskytnúť vhodnú odbornú prípravu colníkom v tomto smere,
            
            
               Strednodobé priority
            
            
               zosúladiť systém schváleného hospodárskeho subjektu, ktorý uplatňuje Moldavsko, so systémom EÚ v tejto oblasti, a to s perspektívou vzájomného uznávania,
            
            
               zladiť právne predpisy a vytvoriť podmienky pre pristúpenie Moldavska k Dohovoru o spoločnom tranzitnom režime,
            
            
               pokračovať v zjednodušovaní a modernizácii colných postupov a zabezpečiť ich účinné uplatňovanie,
            
            
               spolupracovať v oblasti colnej kontroly založenej na analýze rizík a v rámci výmeny relevantných informácií, ktoré prispievajú k zlepšeniu riadenia rizík a bezpečnosti dodávateľského reťazca, uľahčeniu zákonného obchodovania a bezpečnosti a k ochrane dovážaného a vyvážaného tovaru, ako aj tovaru v tranzite,
            
            
               zrýchliť postupy pre rýchle pristúpenie k protokolu k Rámcovému dohovoru WHO o kontrole tabaku a jeho vykonávanie s cieľom odstrániť nezákonný obchod s tabakovými výrobkami.
            
            
               Pravidlá pôvodu
            
         
         
            
               Zmluvné strany budú spolupracovať na zavedení pravidiel pôvodu, ktoré sú stanovené v protokole k dohode o pridružení a vyplývajú z pristúpenia Moldavska k regionálnemu dohovoru o paneuro-stredomorských preferenčných pravidlách pôvodu. Táto spolupráca bude zahŕňať prácu s cieľom:
            
            
               Krátkodobé priority
            
            
               prediskutovať, a ak to bude potrebné, prehodnotiť, postupy, ktoré v súčasnosti uplatňuje colná služba Moldavska v súvislosti s certifikáciou a overovaním pôvodu tovaru,
            
            
               Strednodobé priority
            
            
               pomôcť Moldavsku plniť si povinnosti, ktoré mu vyplývajú z pristúpenia k dohovoru,
            
            
               zabezpečiť odbornú prípravu zameranú na problematiku certifikácie a overovania preferenčného pôvodu pre pracovníkov colnej správy Moldavska.
            
            
            
               Usadzovanie sa, obchod so službami a elektronický obchod
            
            
               Zmluvné strany budú pokračovať v dialógu o problematike usadzovania sa, obchodu so službami a elektronického obchodu, a to v súlade s príslušnými ustanoveniami dohody o pridružení. Budú plniť záväzky prijaté v oblastiach služieb, ktoré sú stanovené v príslušných prílohách k dohode o pristúpení. Táto spolupráca bude zahŕňať prácu s cieľom:
            
            
               Krátkodobé priority
            
            
               poskytovať odbornú prípravu a vyčleniť dostatočné administratívne kapacity na riešenie úloh spojených s aproximáciou právnych predpisov,
            
            
               zabezpečiť pravidelnú výmenu informácií o plánovaných alebo prebiehajúcich legislatívnych prácach v oblastiach, v ktorých sa má uskutočniť aproximácia, a viesť dialóg na tento účel,
            
            
               zabezpečiť, aby právny rámec pre služby a usadenie sa v Moldavsku zohľadňoval práva a záväzky a umožňoval účinné plnenie záväzkov týkajúcich sa prístupu na trh, ktoré vyplývajú z prehĺbenej a komplexnej zóny voľného obchodu.
            
            
            
               Bežné platby a pohyb kapitálu
            
            
               Zmluvné strany budú pokračovať vo svojom dialógu v oblasti pohybu kapitálu a platieb, najmä so zreteľom na monitorovanie dodržiavania všetkých existujúcich záväzkov dohody o pridružení.
            
            
               Verejné obstarávanie
            
            
               Zmluvné strany budú spolupracovať na vykonaní kapitoly o verejnom obstarávaní v rámci dohody o pridružení, ako aj pokiaľ ide o súvisiace reformy, zo strany Moldavska. Táto spolupráca bude zahŕňať prácu s cieľom:
            
            
               Krátkodobé priority
            
            
               koordinovať harmonizáciu moldavského právneho rámca pre verejné obstarávanie s Európskou komisiou,
            
         
         
            
               poskytovať presné a včasné informácie o vývoji právnych predpisov Moldavska, a to najmä o plánovaných legislatívnych činnostiach, ktoré majú vplyv na politiku obstarávania a presadzovanie,
            
            
               prijať a začať vykonávať moldavskú stratégiu verejného obstarávania a vytvoriť tak dobre fungujúci, konkurenčný, zodpovedný a transparentný systém obstarávania, ktorý prináša a zaisťuje dôveru občanov Moldavska a medzinárodného spoločenstva vo fungovanie obstarávania,
            
            
               rozvíjať potrebné spôsobilosti a administratívne kapacity posilňujúce zvýšenú efektívnosť postupov verejného obstarávania vrátane aspektov, ktoré môžu prispieť k inteligentnému, udržateľnému a inkluzívnemu hospodárskemu rastu Moldavska,
            
            
               poskytovať presné a včasné informácie o vývoji právnych predpisov Moldavska, a to najmä o plánovaných legislatívnych činnostiach, ktoré majú vplyv na politiku obstarávania a presadzovanie,
            
            
               Strednodobé priority
            
            
               realizovať stratégiu pre verejné obstarávanie Moldavska,
            
            
               zabezpečiť vnútroštátnu reformu verejného obstarávania jeho postupným zosúlaďovaním s relevantným a aktuálnym právnym rámcom EÚ a zabezpečiť jej náležité zavedenie a vykonanie,
            
            
               rozvíjať potrebné spôsobilosti a administratívne kapacity orgánov zodpovedných za dohľad nad vykonávaním politiky obstarávania,
            
            
               zabezpečiť, aby bola národná agentúra pre riešenie sťažností nezávislá a mala dostatočné administratívne kapacity na zabezpečenie účinných prostriedkov nápravy v súlade s príslušnými právnymi predpismi EÚ,
            
            
               ďalej zavádzať elektronické verejné obstarávanie a zlepšiť funkcionality príslušného IT nástroja,
            
            
               prepojiť systém prostriedkov nápravy s európskym acquis o normách nezávislosti, bezúhonnosti a transparentnosti, ktorým sa zabezpečuje rýchle a kompetentné spracovanie sťažností,
            
            
               zvážiť vytvorenie centrálnych obstarávacích inštitúcií a zabezpečiť, aby všetci verejní obstarávatelia/subjekty mali vhodných zamestnancov a potrebné zdroje na vykonávanie svojich činností,
            
            
               zaviesť a uplatňovať právne predpisy týkajúce sa verejného obstarávania v oblastiach verejných služieb, koncesií, verejno-súkromných partnerstiev v súlade s príslušnými právnymi predpismi EÚ.
            
            
            
               Práva duševného vlastníctva
            
            
               Zmluvné strany budú spolupracovať s cieľom zosúladiť právne predpisy Moldavska s právom EÚ a medzinárodnými normami na ochranu práv duševného vlastníctva, v súlade s ustanoveniami dohody o pridružení. Táto spolupráca bude zahŕňať prácu s cieľom:
            
            
               Krátkodobé priority
            
            
               prijať opatrenia na zvýšenie informovanosti verejnosti v oblasti ochrany práv duševného vlastníctva, ako aj na zabezpečenie účinného dialógu s nositeľmi práv,
            
            
               zabezpečiť riadne vykonávanie a presadzovanie vnútroštátnych právnych predpisov a príslušných noriem v tejto oblasti, ako aj monitorovacie nástroje v súvislosti s uplatňovaním a presadzovaním práv duševného vlastníctva v súlade s dohodou o pridružení,
            
            
               Strednodobé priority
            
         
         
            
               zabezpečiť, aby nositelia práv obidvoch zmluvných strán disponovali dostatočnou a účinnou úrovňou ochrany svojich práv duševného vlastníctva a aby boli zavedené primerané opatrenia na presadzovanie týchto práv,
            
            
               posilniť kapacity na presadzovanie práva príslušných vládnych orgánov a výkonných agentúr zodpovedných za presadzovanie, a to aj pokiaľ ide o colnú službu Moldavska, a podávať pravidelné správy o stave administratívnych kapacít,
            
            
               zabezpečiť existenciu náležitého právneho rámca na zaručenie prístupu k spravodlivosti pre nositeľov práv, ako aj dostupnosti a účinného uplatňovania sankcií,
            
            
               konsolidovať príslušné inštitucionálne štruktúry, ako aj štátnu agentúru pre duševné vlastníctvo a organizácie kolektívnej správy; posilniť spoluprácu s orgánmi tretích krajín, organizáciami kolektívnej správy a odvetvovými združeniami,
            
            
               vykonať normy zakotvené v smernici 2004/48/ES o vymožiteľnosti práv duševného vlastníctva a v nariadení Európskeho parlamentu a Rady (EÚ) č. 608/2013 z 12. júna 2013 o presadzovaní práv duševného vlastníctva colnými orgánmi,
            
            
               prijať účinné opatrenia proti falšovaniu a pirátstvu a zabezpečiť účinnú implementáciu právnych predpisov v oblasti presadzovania práv duševného vlastníctva, ako aj sankcií za ich porušenie na základe národnej stratégie pre oblasť práv duševného vlastníctva na obdobie do roku 2020, ako aj vypracúvať pravidelné správy založené na konkrétnych a merateľných cieľoch a údajoch.
            
            
               Hospodárska súťaž
            
            
               Zmluvné strany budú spolupracovať na vykonaní kapitoly o hospodárskej súťaži v rámci dohody o pridružení a súvisiacich reforiem. Táto spolupráca bude zahŕňať prácu s cieľom:
            
            
               Strednodobé priority
            
            
               zabezpečiť, aby inštitucionálny rámec Moldavska a jeho administratívne kapacity zaručovali účinné vykonávanie právnych predpisov o hospodárskej súťaži nestranným spôsobom a zabezpečovali rovnaké podmienky pre všetky hospodárske subjekty,
            
            
               posilniť dialóg o skúsenostiach s presadzovaním právnych predpisov v tejto oblasti, ako aj o iných právnych predpisoch týkajúcich sa hospodárskej súťaže, a to aj pomocou poskytovania odbornej prípravy pre príslušné orgány a odborného poradenstva ad hoc v otázkach všeobecného presadzovania pravidiel štátnej pomoci.
            
            
            
               Transparentnosť
            
            
               Zmluvné strany budú venovať mimoriadnu pozornosť práci, ktorej cieľom bude:
            
            
               Krátkodobé priority
            
            
               vyvinúť komunikačnú stratégiu vlády a vymedziť kľúčové témy, na ktoré treba zamerať komunikačné úsilie administratívy,
            
            
               posilniť schopnosti strategického plánovania vládnej komunikačnej kancelárie,
            
            
               rokovať o najlepších postupoch a skúsenostiach s transparentnou tvorbou politiky, a to najmä zapájaním občianskej spoločnosti do politického dialógu,
            
            
               vymieňať si informácie a poskytovať relevantnú odbornú prípravu, a to aj pokiaľ ide o komunikačné mechanizmy a konzultácie so zainteresovanými stranami,
            
            
               uskutočňovať semináre a iné podujatia pre širokú verejnosť s cieľom vysvetliť vykonávanie dohody o pridružení a proces aproximácie,
            
         
         
            
               Strednodobé priority
            
            
               dodržiavať záväzky týkajúce sa transparentnosti v rámci tvorby politík súvisiacich s obchodom, a zvážiť prípadne potrebné mechanizmy, ktoré možno treba zaviesť,
            
            
               zlepšiť bezplatný a jednoduchý prístup k verejným informáciám garantovaný zákonom,
            
            
            
            
            
               Obchod a udržateľný rozvoj
            
            
               Zmluvné strany budú pokračovať vo svojom dialógu a pracovať na otázkach, na ktoré sa vzťahuje príslušná kapitola dohody o pridružení. Táto spolupráca bude zahŕňať činnosti s cieľom:
            
            
               Krátkodobé a strednodobé priority
            
            
               vymieňať si informácie o vykonávaní príslušných domácich politík alebo medzinárodných záväzkov týkajúcich sa trvalo udržateľného rozvoja,
            
            
               diskutovať o účinnom plnení záväzkov podľa tejto kapitoly so zreteľom na zapojenie zainteresovaných strán a dialóg občianskej spoločnosti,
            
            
               zabezpečiť, aby kontrola pracovnej sily zostala v súlade s medzinárodnými zásadami a zásadami EÚ,
            
            
               vymieňať si najlepšie postupy a relevantné skúsenosti.
            
            
               Zmluvné strany budú mať na pamäti, že priority týkajúce sa práv odborových organizácií a základných pracovných noriem uvedené v oddiele 2.2 a priority stanovené v oddiele 2.6 (Zamestnanosť, sociálne politiky a rovnaké príležitosti) sú veľmi relevantné pre vykonanie kapitoly Obchod a udržateľný rozvoj, a preto by sa mali riešiť v súvislosti s touto časťou dohody o pridružení.
            
            
               
            
               2.6
                     Hospodársky rozvoj a trhové príležitosti
            
            
            
               Zmluvné strany budú spolupracovať s cieľom podporiť Moldavsko pri vytváraní plne funkčného trhového hospodárstva a postupného uvádzania jeho politík do súladu s politikami EÚ, a to podľa usmerňujúcich zásad makroekonomickej stability, zdravých verejných financií, silného finančného systému a trvalo udržateľnej platobnej bilancie. Kooperácia má prispieť najmä k dosiahnutiu týchto cieľov:
            
            
               Krátkodobé priority
            
            
               vykonať program reforiem dohodnutý s Medzinárodným menovým fondom,
            
         
         
            
               po prijatí začať vykonávať program makrofinančnej pomoci dohodnutý s EÚ,
            
            
               Strednodobé priority
            
            
               dokončiť vykonávanie programu reforiem dohodnutého s Medzinárodným menovým fondom,
            
            
               po prijatí plne vykonávať program makrofinančnej pomoci dohodnutý s EÚ,
            
            
               monitorovať makroekonomický vývoj, rokovať o hlavných politických výzvach a vymieňať si informácie o najlepších postupoch posilnením pravidelného makroekonomického dialógu s cieľom zlepšiť kvalitu tvorby ekonomických politík,
            
            
               naďalej posilňovať nezávislosť, regulačné právomoci a spôsobilosť Národnej banky Moldavska a Národnej komisie pre finančné trhy; vymieňať si skúsenosti EÚ o menovej a devízovej politike, ako aj politikách týkajúcich sa regulácie finančného a bankového sektora a dohľadu s cieľom ďalej rozvíjať schopnosti Moldavska v týchto oblastiach,
            
            
               zlepšiť udržateľnosť a spravovanie verejných financií vykonávaním fiškálnych reforiem vrátane zlepšenia vykonávania parlamentného dohľadu nad rozpočtom,
            
            
               naďalej vyvíjať pravidlá a postupy privatizácie, ktoré budú otvorené, podporujúce hospodársku súťaž a transparentné, a ich vykonávanie v súlade s najlepším postupmi EÚ.
            
            
               Právo obchodných spoločností, účtovníctvo a audit a správa a riadenie spoločností
            
            
               Zmluvné strany budú spolupracovať s cieľom pripraviť Moldavsko na vykonávanie práva EÚ a medzinárodných nástrojov uvedených v príslušných prílohách k dohode o pridružení, a najmä s cieľom:
            
            
               Krátkodobé priority
            
            
               vymieňať si včasné, relevantné a presné informácie o stave existujúcich právnych predpisov a ich súlade s právom EÚ, a to na základe formátu dohodnutého medzi zmluvnými stranami s cieľom implementovať právo EÚ v súlade s dohodnutým harmonogramom,
            
            
               určiť oblasti, v ktorých by sa mala poskytnúť odborná príprava, budovanie kapacít a odborné znalosti,
            
            
               zjednodušiť systém inšpektorátov a rôznych orgánov inšpekcie na zvýšenie efektívnosti a zníženie rozsahu korupcie s celkovými cieľmi zlepšiť podnikateľské prostredie a zlepšiť presadzovanie práva a noriem,
            
            
               Strednodobé priority
            
            
               rozvíjať administratívne kapacity štátnych inštitúcií Moldavska zapojených do vykonávania práva obchodných spoločností, účtovníctva a auditu a správy a riadenia spoločností,
            
            
               pracovať v záujme zriadenia registrov skutočného vlastníctva v prípade spoločností a právnych subjektov.
            
            
               
            
               Zamestnanosť, sociálna politika a rovnaké príležitosti
            
            
               Zmluvné strany budú spolupracovať v oblastiach uvedených ďalej s cieľom:
            
         
         
            
               Krátkodobé priority
            
            
               zabezpečiť, aby boli splnené základné podmienky umožňujúce účinné fungovanie inšpekcie práce,
            
            
               naďalej podporovať sociálny dialóg, a to aj prostredníctvom budovania kapacít sociálnych partnerov,
            
            
               Strednodobé priority
            
            
               uplatňovať právo EÚ v oblasti zdravia a bezpečnosti pri práci, pracovného práva a pracovných podmienok, ako sa uvádza v príslušných prílohách k dohode o pridružení, a najmä:
            
            
               –posilňovať administratívnu kapacitu a kapacitu na presadzovanie práva v oblasti zdravia a bezpečnosti pri práci a v oblasti pracovného práva, a to najmä pokiaľ ide o inšpektorát práce a príslušné súdne orgány,
            
            
               –budovať kapacitu sociálnych partnerov (napr. odbornou prípravou zameranou na právne predpisy a normy EÚ v oblasti zdravia a bezpečnosti a v oblasti pracovného práva),
            
            
               vypracovať strategický prístup k zamestnanosti s cieľom zvýšiť množstvo a kvalitu pracovných miest s dôstojnými pracovnými podmienkami, lepšie zosúladiť zručnosti a pracovné miesta na trhu práce a podporiť služby aktívnej podpory a efektívne služby zamestnanosti, podnietiť inkluzívny trh práce, vykonávať programy dôstojnej práce v krajine dohodnuté medzi Medzinárodnou organizáciou práce (MOP) a Moldavskom,
            
            
               posilniť administratívne kapacity subjektov zodpovedných za tvorbu a implementáciu politiky zamestnanosti a sociálnej politiky, a to najmä služby zamestnanosti a sociálne služby.
            
            
               Ochrana spotrebiteľa
            
            
               Zmluvné strany budú v záujme prípravy Moldavska na vykonávanie práva EÚ a medzinárodných nástrojov uvedených v príslušnej prílohe k dohode o pridružení spolupracovať s cieľom:
            
            
               Krátkodobé priority
            
            
               revidovať celé acquis o ochrane spotrebiteľa v Moldavsku, ktoré bolo dosiaľ prijaté, podľa nedávno prijatého acquis EÚ v tejto oblasti (ktoré je uvedené v prílohe IV k dohode o pridružení),
            
            
               vykonávať viacročný plán inštitucionálneho rozvoja Agentúry na ochranu spotrebiteľa,
            
            
               vykonávať viacročný plán inštitucionálneho rozvoja moldavskej Štátnej agentúry pre bezpečnosť potravín (ANSA),
            
            
               Strednodobé priority
            
            
               zriadiť a aktivovať národný systém umožňujúci efektívnu komunikáciu medzi vnútroštátnymi zainteresovanými stranami o nebezpečných nepotravinových spotrebných výrobkoch a ich stiahnutia od používateľov,
            
            
               zriadiť a aktivovať systém výmeny informácií o nebezpečných potravinárskych spotrebných výrobkoch na základe systému rýchleho varovania pre potraviny a krmivá RASFF,
            
            
               integrovať rôzne miesta kontroly potravinovej bezpečnosti (miesto hraničnej inšpekcie, služby zdravia rastlín a zdravia zvierat a Národné stredisko pre testovanie a certifikáciu plodín a pôdy) do jedného integrovaného a riadeného riadiaco-informačného systému,
            
            
               ďalej rozvíjať a presadzovať kontrolné postupy analýzy riadenia na základe rizík pre potravinové a nepotravinové výrobky,
            
         
         
            
               pravidelne posudzovať viacročný plán inštitucionálneho rozvoja Agentúry na ochranu spotrebiteľa a v prípade potreby ho revidovať,
            
            
               pravidelne posudzovať viacročný plán inštitucionálneho rozvoja moldavskej Štátnej agentúry pre bezpečnosť potravín (ANSA) a v prípade potreby ho revidovať,
            
            
               pokračovať v zlaďovaní moldavských sanitárnych a fytosanitárnych právnych a normatívnych rámcov s acquis EÚ,
            
            
               posilniť administratívnu kapacitu presadzovania ochrany spotrebiteľa v Moldavsku, a to najmä odbornou prípravou vládnych činiteľov a iných zástupcov záujmov spotrebiteľov v oblasti transpozície právnych predpisov EÚ a ich následného vykonávania a presadzovania.
            
            
               Štatistika
            
            
               Zmluvné strany budú spolupracovať v záujme priblíženia právnych predpisov Moldavska k súladu s právom EÚ v oblasti štatistiky. Táto spolupráca bude zahŕňať prácu s cieľom:
            
            
               Krátkodobé priority
            
            
               schváliť zákon o oficiálnej štatistike vypracovaný na základe nariadenia Európskeho parlamentu a Rady (ES) č. 223/2009 z 11. marca 2009 o európskej štatistike a na základe generického zákona o oficiálnej štatistike pre krajiny východnej Európy, Kaukazu a Strednej Ázie,
            
            
               schváliť nomenklatúru územných jednotiek pre štatistické účely (NUTS) na základe nariadenia Európskeho parlamentu a Rady (ES) č. 1059/2003 z 26. mája 2003 o zostavení spoločnej nomenklatúry územných jednotiek pre štatistické účely (NUTS) s následnými zmenami a úpravami,
            
            
               šíriť konečné výsledky sčítania obyvateľov, domov a bytov z roku 2014 a zlepšiť štatistiku obyvateľstva rozšírením používania zdrojov administratívnych údajov,
            
            
               rozvinúť odhady pre regionálne účty v súlade s metodikou SNA 1993/ESA 1995,
            
            
               zabezpečiť odbornú nezávislosť Národného štatistického úradu Moldavska vo výkone nadchádzajúcej reformy verejnej správy udržaním si jeho súčasného postavenia a miesta vo verejnej správe,
            
            
               Strednodobé priority
            
            
               zabezpečiť výpočty harmonizovaného indexu spotrebiteľských cien (HICP) podľa noriem EÚ,
            
            
               vykonávať metodiku SNA 2008/ESA 2010 a prepočet časových sledov hlavných makroekonomických ukazovateľov podľa schválenej metodiky,
            
            
               realizovať systém riadenia kvality úradných štatistík podľa európskych noriem.
            
            
               
            
               Zdaňovanie
            
            
               Zmluvné strany posilnia spoluprácu zameranú na zlepšenie a rozvoj daňového systému a správy Moldavska na základe noriem EÚ a medzinárodných noriem. Posilnenie bude zahŕňať prípravu na postupné zosúlaďovanie právnych predpisov Moldavska s právom EÚ a medzinárodnými nástrojmi uvedenými v prílohe k dohode o pridružení, a najmä budú pracovať s cieľom:
            
            
               Krátkodobé priority
            
         
         
            
               prijať a začať vykonávať stratégiu reformovania daňovej správy,
            
            
               začať projekt modernizácie daňovej správy (TAMP),
            
            
               rozvíjať spoluprácu s OECD a daňovými správami členských štátov EÚ výmenou nových skúseností a trendov v oblasti zdaňovania,
            
            
               Strednodobé priority
            
            
               zlepšiť a zjednodušiť daňové právne predpisy,
            
            
               zlepšiť medzinárodnú daňovú spoluprácu na zlepšenie dobrej správy vecí verejných v daňovej oblasti, napr. vykonaním zásad transparentnosti, výmeny informácií a spravodlivej daňovej hospodárskej súťaže,
            
            
               zlepšiť kapacitu daňovej správy posilnením riadenia zmien, vykonať inštitucionálnu a prevádzkovú reformu, prispieť k európskemu integračnému procesu a modernizovať informačné technológie,
            
            
               prijať opatrenia na harmonizovanie politík na boj proti podvodom a pašovaniu výrobkov podliehajúcich spotrebnej dani.
            
            
               Finančné služby
            
            
               Zmluvné strany budú spolupracovať na príprave Moldavska na modernizáciu jeho finančného regulačného rámca a rámca dohľadu tak, aby bol v súlade s medzinárodne dohodnutými regulačnými normami v oblasti finančných služieb s použitím právnych predpisov EÚ a medzinárodných nástrojov uvedených v príslušných prílohách k dohode o pridružení vrátane hlavy IV (Hospodárska a iná odvetvová spolupráca) tejto dohody ako referencie pre vývoj súboru pravidiel primeraných pre Moldavsko. Táto spolupráca musí zahŕňať nasledujúce opatrenia a prispieť k dosiahnutiu týchto cieľov:
            
            
               Krátkodobé priority
            
            
               prijať opatrenia na zabezpečenie transparentnosti akcionárov a garantovať finančnú stabilitu poistného trhu,
            
            
               zabezpečiť, aby prípady podvodov, ktoré zasiahli bankový sektor Moldavska v roku 2014, boli podrobené dôslednému a nestrannému vyšetrovaniu s cieľom vymôcť spreneverené finančné prostriedky a postaviť zodpovedné osoby pred súd,
            
            
               pokračovať v zlepšovaní právneho rámca poskytnutím potrebných nástrojov a opatrení (napr. zvýšenie zodpovednosti akcionárov, uloženie prísnejších sankcií) s cieľom riešiť faktory, ktoré viedli k bankovému podvodu v roku 2014 a zabrániť podobným podvodným transakciám na všetkých úrovniach,
            
            
               postupne rozvíjať a prijať rámec pre ochranu vkladov v súlade s medzinárodne dohodnutými normami,
            
            
               prijať zákon o nebankových úverových organizáciách, ktorý vypracovala Štátna komisia pre finančné trhy,
            
            
               nadviazať kontakty a zaviesť výmenu informácií s orgánmi finančného dohľadu EÚ. EÚ poskytne moldavským orgánom najmä nevyhnutnú podporu v uzatváraní dohôd o výmene informácií a spolupráci v oblasti finančných služieb s relevantnými regulačnými orgánmi a orgánmi dohľadu EÚ (napr. Európska centrálna banka a orgány z členských štátov EÚ),
            
            
               vymieňať si včasné, relevantné a presné informácie o aktuálnej situácii existujúcich právnych predpisov Moldavska,
            
            
               určiť oblasti, v ktorých by sa mala poskytnúť odborná príprava, budovanie kapacít a odborné znalosti,
            
            
               Strednodobé priority
            
         
         
            
               vytvoriť nový regulačný rámec a rámec dohľadu, ktorý bude v súlade s medzinárodne dohodnutými regulačnými normami, a to vrátane nového prístupu k dohľadu, nástrojov a prostriedkov dohľadu,
            
            
               zaviesť komplexný rámec pre zlepšenie správy a riadenia spoločností a riadenia rizík v bankovom finančnom sektore,
            
            
               vyvinúť rámec pre makroprudenciálny dohľad,
            
            
               vybudovať kapacitu na vykonanie nových právnych predpisov vo finančnom sektore,
            
            
               zlepšiť administratívne kapacity orgánov dohľadu v súlade s medzinárodne dohodnutými normami,
            
            
               vyvinúť vnútroštátne právne predpisy o prevencii a boji proti praniu špinavých peňazí a financovaniu terorizmu, najmä prostredníctvom: vykonávania právnych predpisov EÚ v týchto oblastiach, posilnenia spolupráce s Finančnou akčnou skupinou (FATF), Radou Európy, najmä jej výborom expertov pre vyhodnocovanie opatrení proti praniu špinavých peňazí a financovaniu terorizmu (MONEYVAL) a akýchkoľvek iných príslušných orgánov v členských štátoch EÚ a podpísania memoránd o porozumení medzi orgánmi finančného spravodajstva Moldavska a členskými štátmi EÚ,
            
            
               rozvíjať spoluprácu medzi štátnymi orgánmi a organizáciami zodpovednými za dohľad nad vykonávaním vnútroštátnych právnych predpisov proti praniu špinavých peňazí a boji proti financovaniu terorizmu.
            
            
               Politika v oblasti priemyslu a podnikania
            
            
               Zmluvné strany budú spolupracovať na zlepšovaní podnikateľského a regulačného prostredia v Moldavsku, najmä pre malé a stredné podniky (MSP) vrátane mikropodnikov. Táto spolupráca bude zahŕňať prácu s cieľom:
            
            
               Krátkodobé priority
            
            
               vykonať stratégiu pre MSP na obdobie rokov 2012 – 2020 a jej príslušný akčný plán v súlade s novým zákonom týkajúcim sa MSP a v súlade s revidovaným plánom konkurencieschopnosti krajiny a novou stratégiou pre podporu vývozu a prilákanie investícií,
            
            
               účinne vykonávať Program pre konkurencieschopnosť podnikov a MSP (COSME), ktorý zahŕňa iniciatívy, ako je Enterprise Europe Network (EEN), Erasmus pre malých podnikateľov, projekty klastrov spolupráce atď., prostredníctvom posilnenia kapacity príslušných inštitucionálnych zainteresovaných strán a zainteresovaných strán súkromného sektora v Moldavsku,
            
            
               Strednodobé priority
            
            
               realizovať plán týkajúci sa príslušnej krajiny a odporúčania posúdenia SBA (Small Business Act),
            
            
               prepojiť rozvoj MSP s príležitosťami vytvorenými prostredníctvom prehĺbenej a komplexnej zóny voľného obchodu, a to aj prostredníctvom podnikateľských (podporných) sietí (ako je Enterprise Europe Network) a klastrov a dokončiť rozvoj politiky zameranej na klastre v tomto kontexte,
            
            
               posilniť úlohu združení podnikov a MSP (vrátane odvetvových združení) s cieľom zlepšiť verejno-súkromný dialóg,
            
            
               vykonať koncepčný, legislatívny a prevádzkový rámec stimulujúci rozvoj odvetvových klastrov v Moldavsku.
            
            
               Ťažba a suroviny
            
            
               Zmluvné strany si budú vymieňať informácie o ťažbe a surovinách s cieľom získať lepšie poznatky o svojich príslušných strategických smerniciach a politikách. Rokovania sa uskutočnia prostredníctvom špecializovaného podvýboru.
            
            
               Cestovný ruch
            
         
         
            
               Zmluvné strany budú spolupracovať s cieľom:
            
            
               Strednodobé priority
            
            
               nadviazať kontakty na posilnenie rozvoja konkurencieschopného a udržateľného odvetvia cestovného ruchu a načrtnutia krokov potrebných na prehĺbenie spolupráce medzi Moldavskom a EÚ v oblasti cestovného ruchu,
            
            
               pokračovať vo výmene najlepších postupov a výmene znalostí, odbornej prípravy a vzdelávania v oblasti cestovného ruchu.
            
            
               Poľnohospodárstvo a rozvoj vidieka
            
            
               Na účel spolupráce v aproximácii politiky a právnych predpisov k spoločnej poľnohospodárskej politike (SPP), a najmä rešpektovania časového harmonogramu záväzkov v konkrétnych oblastiach stanovených v príslušných prílohách k dohode o pridružení, budú zmluvné strany spolupracovať s cieľom:
            
            
               Krátkodobé priority
            
            
               prijať všeobecný zákon o zásadách poskytovania dotácií v rámci poľnohospodárstva a rozvoja vidieka a zlepšiť tak vykonávanie politiky v tejto oblasti,
            
            
               rozvíjať kapacity ministerstva poľnohospodárstva a potravinárstva v poľnohospodárskej štatistike a hospodárskej analýze,
            
            
               rozvíjať, podporovať a vykonať odvetvové programy pre osobitné poľnohospodárske čiastkové odvetvia,
            
            
               Strednodobé priority
            
            
               rozvinúť a vykonať politický, právny a inštitucionálny rámec (vrátane požiadaviek na bezpečnosť potravín, kvalitatívnu politiku, normy ekologického poľnohospodárstva a marketingu) v oblasti poľnohospodárskeho rozvoja a rozvoja vidieka,
            
            
               zlepšiť konkurencieschopnosť poľnohospodárskej výroby a diverzifikáciu ekonomických činností vo vidieckych oblastiach,
            
            
               zlepšiť udržateľné používanie pôdy a vodných zdrojov v agropotravinárskom odvetví,
            
            
               rozvíjať kapacity ústrednej a miestnej správy v oblasti politík rozvoja vidieka,
            
            
               posilniť kapacitu platobnej agentúry na zabezpečenie transparentnosti, efektívnosti a predvídateľnosti vyplatenej štátnej pomoci,
            
            
               znížiť zraniteľnosť poľnohospodárskeho odvetvia v súvislosti s klimatickými rizikami,
            
            
               rozvíjať aktuálny, transparentný pozemkový kataster ako základ pre monitorovanie užívania pôdy, ako aj umožnenie pozemkovej reformy a konsolidáciu poľnohospodárskych podnikov, s cieľom zlepšiť štrukturálnu situáciu agropotravinárskeho odvetvia a vykonávanie politík poľnohospodárskeho rozvoja a rozvoja vidieka.
            
            
               
            
               Informačná spoločnosť/Digitálna ekonomika a spoločnosť
            
         
         
            
               Zmluvné strany budú spolupracovať na zladení digitálnych prostredí krajiny s jednotným digitálnym trhom EÚ. Takto sa v Moldavsku vytvoria pracovné miesta, rast a inovácie, ktoré budú najmä v prospech mladých ľudí z hľadiska príležitostí na vzdelávanie a zamestnanosť, lokálne alebo na diaľku, a pre naštartovanie podnikov s nízkym počiatočným imaním. Zmluvné strany budú spolupracovať konkrétne na podpore Moldavska vo vykonávaní acquis EÚ uvedenom v príslušných prílohách k dohode o pridružení s cieľom:
            
            
               Krátkodobé priority
            
            
               posilniť nezávislosť a administratívnu kapacitu národného regulačného orgánu pre elektronické komunikácie s cieľom zabezpečiť jeho schopnosť prijímať vhodné regulačné opatrenia a vykonávať svoje rozhodnutia a všetky uplatniteľné predpisy a podporovať spravodlivú hospodársku súťaž na trhoch,
            
            
               pokročiť v zavádzaní jednotného európskeho núdzového čísla 112 v Moldavskej republike,
            
            
            
               Strednodobé priority
            
            
               posilniť digitálny sektor výmenou informácií a skúseností v realizácii jednotného digitálneho trhu. Podporovať v Moldavsku prispôsobenie s právnymi predpismi, najlepšími postupmi a normami EÚ, okrem iného v oblasti: elektronického obchodu, ochrany údajov prostredníctvom odolnosti siete, vymedzenia národnej stratégie kybernetickej bezpečnosti, budovania kapacity národného CERT a vymedzenia vnútroštátneho modelu pre realizáciu širokého pásma na vidieku,
            
            
               zlepšiť úroveň počítačovej bezpečnosti a ochranu osobných údajov v elektronických komunikáciách s cieľom zabezpečiť dostupnosť a integritu elektronických verejných služieb a zvýšiť dôveru občanov v tieto služby.
            
            
               Verejné zdravie
            
            
               Zmluvné strany budú spolupracovať s cieľom:
            
            
               Krátkodobé priority
            
            
               uľahčiť aktívnu účasť Moldavska v programe EÚ v oblasti zdravia na roky 2014 – 2020,
            
            
               Strednodobé priority
            
            
               podporiť Moldavsko v príprave na implementáciu acquis EÚ v oblasti zdravia, ako sa uvádza v prílohách k dohode o pridružení, najmä pokiaľ ide o právne predpisy v oblastiach kontroly tabaku, kvality a bezpečnosti látok ľudského pôvodu (krv, tkanivá, orgány a bunky) a zdravotných rizík aj v súlade s medzinárodnými záväzkami Moldavska podľa Rámcového dohovoru o kontrole tabaku a medzinárodných zdravotných predpisoch,
            
            
               posilniť pripravenosť, odbornú prípravu a epidemiologický dohľad a kontrolu prenosných ochorení okrem iného prostredníctvom: 1. účasti Moldavska v Programe odbornej prípravy v oblasti intervenčnej epidemiológie v Stredomorí (Mediterranean Programme for Intervention Epidemiology Training – MediPIET), 2. spolupráce s Európskym centrom pre prevenciu a kontrolu chorôb, 3. zabezpečenia vlastnej zodpovednosti krajiny a udržateľnosti národných programov pre prevenciu a kontrolu HIV, tuberkulózy a hepatitídy, 4. posilnenia programov imunizácie,
            
            
               zabezpečiť pristúpenie a následné vykonávanie Protokolu na odstránenie nezákonného obchodu s tabakovými výrobkami,
            
            
               posilniť vnútroštátne viacodvetvové opatrenia na boj proti antimikrobiálnej rezistencii okrem iného posilnením dohľadu, obozretným používaním antimikrobiálnych látok a kontrolou infekcií v oblasti zdravotnej starostlivosti.
            
            
               Plánovanie miest a výstavba
            
            
               Strednodobé priority
            
            
               vykonať kódex plánovania miest a výstavby na roky 2017 – 2020 prostredníctvom vypracovania a prijatia sekundárnych právnych predpisov (návrhov zákonov a rozhodnutí vlády) v súlade so stratégiou Moldavsko 2020,
            
         
         
            
               podniknúť opatrenia na zabezpečenie schém územného plánovania na vnútroštátnej, regionálnej a miestnej úrovni, ako aj hlavných plánov a komunálnych kníh lokalít s cieľom podporiť politiku integrovaného regionálneho rozvoja.
            
            
               Regionálny rozvoj
            
            
               Zmluvné strany budú spolupracovať v rámci politík regionálneho rozvoja a dialógu EÚ – Moldavsko o regionálnej politike so zreteľom na úsilie Moldavska:
            
            
               Krátkodobé priority
            
            
               ďalej zlepšovať účasť Moldavska v stratégii EÚ pre podunajskú oblasť s cieľom využívať výmenu skúseností a najlepších postupov so zúčastnenými regiónmi z členských štátov EÚ,
            
            
               zúčastňovať sa programov cezhraničnej spolupráce na roky 2014 – 2020 (ENI/program cezhraničnej spolupráce Rumunsko/Moldavsko a program pre oblasť Čierneho mora, nadnárodný program pre podunajskú oblasť, ako aj program územnej spolupráce Moldavsko – Ukrajina),
            
            
               Strednodobé priority
            
            
               vykonať stratégiu Moldavska pre regionálny rozvoj na roky 2016 – 2020 v súlade s programom Moldavska 2020 na celom území krajiny s cieľom podporiť vyváženejší rast krajiny ako celku,
            
            
               podporovať, ako súčasť cieľa zakotveného v stratégii Moldavska pre regionálny rozvoj na zabezpečenie udržateľného hospodárskeho rastu v regiónoch, najmä regionálnu hospodársku špecializáciu a inováciu, podnikanie a zlepšenie potenciálu konkurencieschopného hospodárskeho rozvoja mestských centier a podporovať koncepciu inteligentnej špecializácie pre návrh výskumných a inovačných stratégií,
            
            
               posilniť inštitucionálnu a prevádzkovú kapacitu vnútroštátnych, regionálnych a miestnych inštitúcií v oblasti regionálneho rozvoja vrátane práce na rozvoji účinného systému viacúrovňovej správy a jasného rozdelenia právomocí,
            
            
               zlepšiť zapojenie zainteresovaných strán na regionálnej a miestnej úrovni a konsolidovať partnerstvo medzi všetkými stranami zapojenými do regionálneho rozvoja,
            
            
               zlepšovať účasť v stratégii EÚ pre podunajskú oblasť s cieľom umožniť Moldavsku využívať výmenu skúseností a najlepších postupov so zúčastnenými regiónmi z členských štátov EÚ v súbore tém vrátane tých, na ktoré sa vzťahuje dohoda o pridružení.
            
            
               Rybárstvo a námorná politika
            
            
               Zmluvné strany budú spolupracovať s cieľom:
            
            
               Krátkodobé priority
            
            
               posilniť integrovaný prístup k námorným otázkam určením národného kontaktného miesta a účasťou v iniciatívach EÚ pre celé úmorie s cieľom určiť oblasti spoločného záujmu pre spoluprácu a rozvoj projektov v oblasti Čierneho mora,
            
            
               Strednodobé priority
            
            
               posilniť spoluprácu a pracovať v záujme udržateľného rybárstva v Čiernom mori, a to v kontexte bilaterálnych aj multilaterálnych rámcov v súlade s Bukureštskou deklaráciou pobrežných štátov z roku 2016 a na základe ekosystémového prístupu k riadeniu rybárstva,
            
            
               zvýšiť administratívnu, vedeckú a odbornú spoluprácu pre zlepšenie monitorovania a kontroly rybolovných činností a obchodu s produktmi rybolovu a ich vysledovateľnosti s cieľom účinne bojovať proti nezákonnému, nenahlásenému a neregulovanému rybolovu (NNN rybolov).
            
            
               2.7
                     Prepojiteľnosť, energetická efektívnosť, opatrenia v oblasti klímy, životné prostredie a civilná ochrana
            
         
         
            
               Energia
            
            
               Zmluvné strany budú spolupracovať s cieľom lepšej energetickej bezpečnosti prostredníctvom väčšej diverzifikácie, ako aj lepšej energetickej efektívnosti a používania energie z obnoviteľných zdrojov. Spoločným cieľom zostáva vytvorenie konkurencieschopného energetického trhu v Moldavsku a jeho úplná integrácia do energetického trhu EÚ.
            
            
               Krátkodobé priority
            
            
               posilniť nezávislosť ANRE vrátane depolitizácie stretnutí a postupu odvolávania riaditeľov, ako aj autonómneho stanovovania rozpočtu. Na tento účel Moldavsko prijme nový zákon o energetike a vykoná všetky odporúčania vyplynuvšie z preskúmania ANRE, ktoré vykonal Sekretariát Energetického spoločenstva,
            
            
               pokračovať v prijímaní krokov smerom k integrácii energetického trhu Moldavska s trhom EÚ,
            
            
               implementovať nový (tretí energetický balík) zákon o elektrickej energii podniknutím potrebných krokov predpísaných zákonom a prijatím potrebných sekundárnych právnych predpisov,
            
            
               implementovať nový (tretí energetický balík) zákon o zemnom plyne,
            
            
               prijať kroky smerom k väčšiemu otvoreniu trhu so zemným plynom,
            
            
               dokončiť právne oddelenie a pripraviť sa na úplné oddelenie Moldovatransgas so zohľadnením rozhodnutia ministerskej rady Energetického spoločenstva o načasovaní oddelenia v odvetví plynu,
            
            
               realizovať plán zlepšenia plynových a elektrických prepojení medzi Moldavskom a Rumunskom,
            
            
               dokončiť reštrukturalizáciu spoločnosti Termoelectrica,
            
            
               zlepšiť a garantovať transparentnosť verejných obstarávaní a zákaziek na dodávky elektrickej energie,
            
            
               na základe zákona o podpore používania energie a o obnoviteľných zdrojoch vyvinúť podporné režimy, správne pravidlá a iné opatrenia potrebné na posilnenie rozsahu používania obnoviteľných zdrojov,
            
            
               navrhnúť a realizovať akčný plán týkajúci sa strategických rezerv ropy v súlade so záväzkom v rámci Energetického spoločenstva,
            
            
               zosúladiť zákon o energetickej efektívnosti budov a vytvoriť vhodné podporné mechanizmy pre opatrenia energetickej efektívnosti vo verejných budovách, ako aj domácnostiach,
            
            
               určiť a vykonať opatrenia na zvýšenie hospodárskej súťaže na trhoch s elektrickou energiou a plynom a diverzifikáciu zdrojov energie,
            
            
               prijať opatrenia na dodržanie súladu s nariadením/nariadeniami týkajúcim(i) sa bezpečnosti dodávok energie,
            
            
               Strednodobé priority
            
            
               prijať ďalšie kroky na zníženie strát z prenosu a distribúcie v sieťach elektrickej energie, plynu a tepla,
            
            
               prijať a vykonať akčný plán na zvýšenie podielu obnoviteľných zdrojov energie v celkovej hrubej spotrebe energie na 17 % do roku 2020,
            
         
         
            
               prijať nový zákon o energetickej efektívnosti v súlade s novou smernicou 2012/27/EÚ a pokračovať v rozširovaní označovania o spotrebe energie a iných zdrojov na nových výrobkoch,
            
            
               ďalej rozvíjať hospodársku súťaž na trhoch elektrickej energie a plynu s cieľom dosiahnuť potrebnú mieru likvidity, ktorá by umožnila rozvoj organizovaných konkurenčných trhov,
            
            
               na základe pravidelného hodnotenia trhových podmienok určiť kroky a opatrenia, ktoré sa majú prijať na postupnú transpozíciu na trhové (konkurenčné) mechanizmy stanovovania cien,
            
            
               vykonať úplné oddelenie Moldovagas a Moldovatransgaz a prijať nové tarify vstup-výstup v odvetví zemného plynu,
            
            
               identifikovať a vykonať opatrenia na posilnenie sociálnej podpory a ochrany zraniteľných spotrebiteľov,
            
            
               dokončiť energetické prepojenia s Rumunskom (a/alebo Ukrajinou) a prijať kroky smerujúce k regionálnej integrácii trhu.
            
            
            
               
            
               Doprava
            
            
               Zmluvné strany budú spolupracovať na zabezpečení ďalšieho vykonávania právnych predpisov EÚ uvedených v prílohách k dohode o pridružení a na podporu Moldavska. Táto spolupráca bude zahŕňať prácu s cieľom:
            
            
               Krátkodobé priority
            
            
               vykonať reformy a reštrukturalizačný program pre sektor železničnej dopravy,
            
            
               zvýšiť úsilie zamerané na implementáciu právnych predpisov EÚ v oblasti letectva s cieľom využiť v plnej miere výhody dohody o spoločnom leteckom priestore medzi EÚ a Moldavskom,
            
            
               zriadiť voľnú a spravodlivú hospodársku súťaž v odvetví letectva, najmä zahrnúť ustanovenia o nediskriminačnom prístupe k letisku v rámci koncesnej zmluvy o letisku Kišiňov a obnoviť účinnú hospodársku súťaž v sektore pozemnej obsluhy,
            
            
               Strednodobé priority
            
            
               vykonať komplexnú dopravnú a logistickú stratégiu na roky 2013 – 2022,
            
            
               zabezpečiť Cestný fond a zároveň zabezpečiť stabilné financovanie na účel implementácie zmlúv o údržbe na základe výkonu,
            
            
               vykonať potrebné reformy tak, aby Moldavsko mohlo byť čo najskôr vyňaté z čiernej listiny Parížskeho memoranda o porozumení,
            
            
               rozvíjať infraštruktúru, a to najmä prípravou a realizáciou ďalších projektov pre rozvoj a rozšírenú základnú sieť TEN-T, ako sa dohodlo na zasadnutí ministrov TEN-T v Rotterdame v roku 2016,
            
            
               členské štáty EÚ by mali zvážiť možnosť postupného otvorenia trhu cestnej dopravy na základe pokroku, ktorý dosiahlo Moldavsko v transpozícii relevantného acquis EÚ.
            
         
         
            
               Životné prostredie
            
            
               Zmluvné strany budú spolupracovať na príprave implementácie práva EÚ a medzinárodných noriem, najmä s cieľom:
            
            
               Krátkodobé priority
            
            
               zabezpečiť pokračovanie administratívnych reforiem a budovanie riadnej administratívnej kapacity na vykonanie environmentálnej kapitoly dohody o pridružení,
            
            
               napredovať v aproximácii environmentálneho acquis prijatím hlavného právneho rámca v odvetví, konkrétne zákony o strategickom environmentálnom posudzovaní, ochrane ovzdušia, odpadovom hospodárstve, riadení chemických látok a priemyselných emisiách (integrovaná prevencia a kontrola znečistenia),
            
            
               rozvíjať a prijať vykonávacie mechanizmy na uplatňovanie posudzovania vplyvov na životné prostredie (EIA) a strategického environmentálneho hodnotenia (SEA) s cieľom začleniť životné prostredie ako prierezovú problematiku do iných kľúčových oblastí politiky,
            
            
               rozvinúť a prijať vnútroštátne stratégie, programy a plány o ochrane ovzdušia, riadení chemických látok a hospodárenie s vodami,
            
            
               Strednodobé priority
            
            
               prijať potrebné vykonávacie právne predpisy v rôznych čiastkových odvetviach životného prostredia, najmä v oblasti kvality vody a hospodárenia s vodami, odpadového hospodárstva, riadenia v oblasti chemikálií, ochrany prírody, kvality vzduchu a priemyselného znečistenia s cieľom splniť záväzky opísané v dohode o pridružení,
            
            
               zlepšiť rozvoj ekologického hospodárstva v Moldavsku,
            
            
               zabezpečiť pokračovanie vykonávania environmentálnej stratégie na roky 2014 – 2023 a národných stratégií o dodávkach vody a hygiene, odpadovom hospodárstve a zachovaní biodiverzity.
            
            
               Opatrenia v oblasti klímy
            
            
               Zmluvné strany budú spolupracovať na posilnení dialógu a spolupráce v oblasti zmeny klímy s cieľom:
            
            
               Krátkodobé priority
            
            
               ratifikovať novú celosvetovú dohodu o zmene klímy (Parížsku dohodu),
            
            
               Strednodobé priority
            
            
               zabezpečiť vykonávanie stratégie zameranej na zmenu klímy a jej akčného plánu vzťahujúceho sa na obdobie do roku 2020,
            
            
               začať vykonávať stratégiu nízkouhlíkového rozvoja vzťahujúcu sa na obdobie do roku 2030, pokiaľ ide o dodržanie plánovaného vnútroštátne stanoveného príspevku,
            
            
               zlepšiť medziinšitucionálnu a medziodvetvovú koordináciu a začlenenie prispôsobenia sa zmene klímy a jej zmierňovania do politík a plánov na všetkých úrovniach,
            
            
               aproximovať právne predpisy v Moldavsku, aby boli vo väčšom súlade s uplatniteľnými aktmi EÚ a medzinárodnými nástrojmi, ako sa predpokladá v dohode o pridružení v súlade s prílohou XII k nej,
            
         
         
            
               zlepšiť rámec transparentnosti Moldavska pre opatrenia v oblasti klímy, najmä prostredníctvom národného systému pre monitorovanie a nahlasovanie politík v oblasti klímy, opatrení a emisií skleníkových plynov na základe modelu EÚ.
            
            
               
            
               Civilná ochrana
            
            
               Zmluvné strany budú spolupracovať s cieľom:
            
            
               Krátkodobé priority
            
            
               podporovať prijatie a vykonávanie usmernení EÚ o podpore hostiteľskej krajiny,
            
            
               dosiahnuť pokrok vo vývoji celonárodného systému na posudzovanie a mapovanie rizík, a podporovať rozvoj regionálneho elektronického atlasu rizík (ERRA) a zabezpečiť jeho účinné použitie na vnútroštátnej úrovni,
            
            
               nadviazať dialóg o strategických aspektoch prevencie katastrof, pripravenosti a reakcie prostredníctvom výmeny najlepších postupov, organizovania spoločnej odbornej prípravy, cvičení, študijných návštev a seminárov a zhrnutia poznatkov získaných zo skutočných krízových činností a cvičení,
            
            
               pokračovať v rozvoji činností v oblasti prevencie prostredníctvom vzdelávania, odbornej prípravy a informovania širokej verejnosti, najmä mladých ľudí, v oblasti hlavných rizík,
            
            
               Strednodobé priority
            
            
               zabezpečiť účinnú nepretržitú komunikáciu vrátane výmeny včasných varovaní a informácií o rozsiahlych ohrozeniach týkajúcich sa EÚ a Moldavska, ako aj tretích krajín, v súvislosti s ktorými sa niektorá zo zmluvných strán zúčastňuje na opatreniach v oblasti reakcie na katastrofy,
            
            
               uľahčiť vzájomnú pomoc prostredníctvom mechanizmu Únie v oblasti civilnej ochrany v prípade závažných núdzových situácií, a to podľa potreby a v rámci dostupnosti dostatočných zdrojov,
            
            
               zlepšiť poznatkovú základňu o rizikách katastrof a hospodárskych stratách, a to pomocou posilňovania spolupráce v oblasti dostupnosti a porovnateľnosti údajov,
            
            
               zlepšiť prevenciu v rámci politík v oblasti priemyselných alebo prírodno-technologických katastrof vrátane relevantných usmernení acquis EÚ a najlepších postupov,
            
            
               zlepšiť spoluprácu, ktorá povedie k vytvoreniu programu odbornej prípravy v oblasti odolnej civilnej ochrany a riadenia katastrof v Moldavsku na základe najlepších postupov a skúseností členských štátov EÚ,
            
            
               iniciovať online výmenu environmentálnych údajov o radiácii umožnením prístupu Moldavska k Európskej platforme výmeny údajov o radiácii (EURDEP).
            
            
               2.8 
                     Mobilita a ľudia ľuďom
            
            
               Vzdelávanie, odborná príprava a mládež
            
            
               Zmluvné strany budú spolupracovať na celkovej modernizácii a reforme vzdelávania, podľa potrieb mladých ľudí a krajiny, spravodlivo so žiakmi a študentmi v rámci všetkých druhov sociálneho a zemepisného pôvodu, efektívne z hľadiska využívania zdrojov a poskytovania dôvery spoločnosti prostredníctvom dobrej kvality svojich ľudských zdrojov a systémov výstupu, odbornej prípravy a mládeže v Moldavsku. Táto spolupráca bude zahŕňať prácu s cieľom:
            
            
               Krátkodobé priority
            
         
         
            
               vykonať nový vzdelávací kódex,
            
            
               zvýšiť administratívne kapacity ministerstva školstva a podriadených orgánov,
            
            
               vytvoriť systém ukazovateľov výstupu, v ktorom sa zohľadní relevantnosť výstupov realizovaných vzdelávacím systémom,
            
            
               pilotovať zavedenie poukážok, ktorými sa odmeňuje školská dochádzka,
            
            
               zvýšiť kvalitu počiatočnej odbornej prípravy učiteľov, kvalitu postupov náboru a úrovne finančnej odmeny,
            
            
               modernizovať univerzity, a to najmä zvýšenou transparentnosťou v nábore zamestnancov,
            
            
               vykonávať činnosti a výmeny, ktorými sa ďalej podporuje začlenenie Moldavska do európskeho priestoru vysokoškolského vzdelávania v kontexte jeho členstva v bolonskom procese,
            
            
               podporovať akademickú spoluprácu, budovanie kapacít a mobilitu študentov a zamestnancov prostredníctvom programu Erasmus+ a akcií Marie Skłodowska-Curie pre mobilitu a odbornú prípravu výskumných pracovníkov,
            
            
               podporovať systematickú spoluprácu medzi vzdelávacím systémom a súkromným sektorom v záujme naplnenia potrieb trhu práce,
            
            
               plne sfunkčniť hlavu VII zákona o vzdelávaní (Celoživotné vzdelávanie) v spolupráci s ministerstvom práce,
            
            
               podnietiť zapojenie relevantných zainteresovaných strán do všetkých foriem celoživotného vzdelávania pre neustály odborný rozvoj v záujme ich priblíženia k potrebám trhu práce,
            
            
               vykonať reformu odborného vzdelávania a prípravy vrátane právnych predpisov o odvetvových výboroch,
            
            
               realizovať národnú stratégiu pre rozvoj odvetvia mládeže,
            
            
               zlepšiť výmeny a spoluprácu v oblasti neformálneho vzdelávania pre mladých ľudí a mladých pracovníkov ako prostriedok na podporu medzikultúrneho dialógu a podporu občianskej spoločnosti, a to aj prostredníctvom programov EÚ v oblasti mládeže.
            
            
               Strednodobé priority
            
            
               zabezpečiť kontinuálnu účasť v testovaní PISA,
            
            
               pokračovať v reformách základného vzdelávania s cieľom posilniť kvalitu vzdelávania učiteľov, modernizovať učebné plány a priblížiť sa k väčšiemu používaniu posúdenia výkonu,
            
            
               znížiť mieru predčasného ukončenia školskej dochádzky,
            
            
               spojiť vzdelávanie s výskumom a inováciami, ako aj s hospodárskym a sociálnym prostredím,
            
            
               vykonať externé hodnotenie a akreditáciu všetkých programov pre všetky 3 stupne (bakalársky, magisterský, doktorandský) a všetkých vysokoškolských inštitúcií,
            
         
         
            
               vykonať externé hodnotenie a akreditáciu poskytovateľov vzdelávania pre dospelých,
            
            
               zvýšiť celoživotné vzdelávanie,
            
            
               vykonať a podporiť strategický prístup k odbornému vzdelávaniu a príprave (OVP) s cieľom zladiť systém OVP Moldavska s modernizáciou štruktúr OVP EÚ, ktorá sa presadzuje prostredníctvom kodanského procesu a jeho nástrojov.
            
            
               Výskum a inovácie
            
            
               Zmluvné strany budú spolupracovať s cieľom:
            
            
               Krátkodobé priority
            
            
               prijať novú úpravu v právnych predpisoch o výskume na základe nedávnej revízie systému výskumu Moldavska, ktorý sa vykonal prostredníctvom nástroja politickej podpory, a mal by byť navrhnutý a schválený v súlade s novým kódexom vzdelávania,
            
            
               vytvoriť nové štruktúry, ktoré prevezmú úlohu koordinácie výskumu a inovácií na úrovni vlády,
            
            
               Strednodobé priority
            
            
               umožniť začlenenie Moldavska do Európskeho výskumného priestoru (EVP),
            
            
               zlepšiť účasť Moldavska v programe Horizont 2020,
            
            
               pokročiť v realizácii stratégie pre výskum a rozvoj do roku 2020, akčného plánu a stratégie pre inovácie na roky 2013 – 2020 „Inovácie pre konkurencieschopnosť“ a odporúčaní partnerského preskúmania nástroja podpory politiky programu Horizont 2020,
            
            
               posilniť ľudské, materiálne a inštitucionálne zdroje s cieľom zlepšiť výskumné a inovačné kapacity,
            
            
               posilniť účasť Moldavska na akciách Marie Skłodowska-Curie.
            
            
            
               Kultúra, audiovizuálna politika a médiá
            
            
               Kultúra
            
            
               Zmluvné strany budú spolupracovať s cieľom:
            
            
               Krátkodobé priority
            
            
               podporiť vykonávanie Dohovoru UNESCO o ochrane a podpore rozmanitosti kultúrnych prejavov z roku 2005,
            
         
         
            
               podporiť účasť kultúrnych a audiovizuálnych prevádzkovateľov z Moldavska v programoch EÚ, najmä Kreatívnej Európy,
            
            
               Strednodobé priority
            
            
               spolupracovať na vývoji inkluzívnej kultúrnej politiky v Moldavsku a na zachovaní a podporovaní kultúrneho a prírodného dedičstva,
            
            
               posilniť kapacity pre rozvoj kultúrneho podnikania v kultúrnych a kreatívnych odvetviach (vrátane kultúrneho dedičstva) a pre poskytovanie kultúrnych služieb.
            
            
            
               Audiovizuálna politika a médiá
            
            
               Zmluvné strany budú spolupracovať s cieľom pripraviť sa na vykonávanie práva EÚ uvedeného v príslušných prílohách k dohode o pridružení. Táto spolupráca bude zahŕňať podporu pre Moldavsko s cieľom:
            
            
               Krátkodobé priority
            
            
               posilniť kapacitu a nezávislosť regulačných orgánov pre médiá a najmä pracovať v záujme úplnej nezávislosti výboru pre audiovizuálnu koordináciu,
            
            
               zmeniť právne predpisy tak, aby sa nimi garantovalo, že sa verejná finančná pomoc pre médiá prideľuje podľa prísnych objektívnych kritérií, ktoré sa rovnako uplatňujú na všetky médiá a vysielateľov,
            
            
               zmeniť právne predpisy tak, aby sa naliehavo riešila koncentrácia vlastníctva médií,
            
            
               spolu s Európskou komisiou preskúmať možnosti účasti vo vybraných programoch EÚ a činnostiach agentúr EÚ, ktoré sú zamerané na krajiny ESP,
            
            
               vypracovať nový zákon o reklame v súlade novým audiovizuálnym kódexom, ktorý sa má prijať, a európskymi normami zameranými na účinnú hospodársku súťaž v odvetví,
            
            
               Strednodobé priority
            
            
               pracovať v záujme prijatia právnych predpisov v audiovizuálnej oblasti v súlade s európskymi normami, a to aj prostredníctvom výmeny názorov o audiovizuálnej politike, príslušných medzinárodných noriem vrátane spolupráce v oblasti boja proti rasizmu a xenofóbii.
            
            
            
               Účasť v agentúrach a programoch EÚ
            
            
               Strednodobé priority
            
            
               preskúmať implementáciu protokolu o účasti v programoch EÚ na základe skutočnej účasti Moldavska v konkrétnych programoch EÚ.
            
            
         
         
            
               2.9 
                     Dosah na verejnosť a zviditeľnenie
            
            
               Krátkodobé priority
            
            
               zabezpečiť dobre podloženú komunikáciu o príležitostiach a dôsledkoch dohody o pridružení medzi EÚ a Moldavskom so zameraním sa na prehĺbenú a komplexnú zónu voľného obchodu.
            
         
         
            
                  
                     (1)
                  
                  
                      Nariadenie Európskeho parlamentu a Rady (EÚ) č. xxx/2017 z xx.xx.2017, ktorým sa mení nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc a členských štátov a krajín, ktorých štátni príslušníci sú oslobodení od tejto povinnosti, Ú. v. EÚ L …